cyanic-selkie/wikianc huggingface dataset:
ദീനദയാൽ ഉപാദ്ധ്യായ
ഭാരതീയ ജനസംഘത്തിന്റെ സ്ഥാപക നേതാക്കളിൽ ഒരാളും അതിന്റെ ആദ്യ ജനറൽ സെക്രട്ടറിയുമായിരുന്നു പണ്ഡിറ്റ്‌ ദീനദയാൽ ഉപാദ്ധ്യായ. ദാർശനികൻ, സാമ്പത്തിക സാമൂഹിക ശാസ്ത്രജ്ഞൻ, ചരിത്രകാരൻ എന്നീ നിലകളിലൊക്കെ അദ്ദേഹം അറിയപ്പെട്ടിരുന്നു. എകാത്മാ മാനവദർശനം എന്ന ഭാരതീയ സാമ്പത്തിക സാമൂഹിക തത്ത്വസംഹിതയുടെ ഉപജ്ഞാതാവാണ് ഇദ്ദേഹം.
ബാല്യം
ശ്രീ ഭഗവതിപ്രസാദ് ഉപാദ്ധ്യായയുടെയും രാംപ്യാരി ദേവിയുടെയും മകനായി 1916 സെപ്റ്റംബർ 25നായിരുന്നു ദീനദയാൽ ഉപാദ്ധ്യായ ജനിച്ചത്‌. ചെറുപ്പത്തിൽത്തന്നെ മാതാപിതാക്കൾ നഷ്ടപ്പെട്ട ദീനദയാൽ മുത്തച്ഛനായ ചുനിലാലിൻറെ സംരക്ഷണയിലാണ് പിന്നീട് വളർന്നത്. ദീനദയാലിന് പത്ത് വയസ്സുള്ളപ്പോൾ മുത്തച്ഛനായ ചുനിലാലും അന്തരിച്ചു. അതിനുശേഷം അമ്മാവനായ രാധാരമണിൻറെ സംരക്ഷണയിലായി. കുട്ടിക്കാലത്ത് തന്നെ രോഗം മൂലം ദീനദയാലിൻറെ അനുജൻ ശിവദയാലും അന്തരിച്ചു.
യൗവനവും വിദ്യാഭ്യാസവും
ഒൻപതാം വയസു വരെ ദീനദയാലിൻറെ വിദ്യാഭ്യാസത്തിനു കൃത്യമായ ഒരു രൂപം ഉണ്ടായിരുന്നില്ല. അമ്മാവൻറെ സ്ഥലമായിരുന്ന ഗംഗാപൂരിൽ ആയിരുന്നു അദ്ദേഹത്തിൻറെ നാലാം ക്ലാസ് വരെയുള്ള വിദ്യാഭ്യാസം. ആ കാലയളവിൽ രോഗിയായ അമ്മാവനെ ശുശ്രൂഷിക്കേണ്ട ബാദ്ധ്യത കൂടി ദീനദയാലിനു മേൽ വന്നു ചേർന്നു. അഞ്ചു മുതൽ ഏഴു വരെ ഉള്ള ക്ലാസ്സുകൾക്കായി കോട്ട സ്കൂളിലേക്ക് മാറി. എട്ടാം ക്ലാസ് വിദ്യാഭ്യാസം രാജ്ഗരിൽ വച്ചായിരുന്നു. പിന്നീടു അമ്മാവനോടൊപ്പം സിക്കാരിലേക്ക് മാറി. സിക്കാരിൽ നിന്ന് റിക്കാർഡ് മാർക്കോടെ മെട്രിക്കുലേഷൻ വിജയിച്ചു. അത് എല്ലാ വിഷയങ്ങൾക്കും പുതിയ റെക്കോർഡ് ആയിരുന്നു അത്കൊണ്ട് മഹാരാജാ കല്യാൺ സിംഗ് ദീനദയാലിനു പ്രതിമാസ 10 രൂപ സ്കോളർഷിപ്പും 250 രൂപ പുസ്തകങ്ങൾക്കായും നൽകി. തുടർന്ന് ഇൻഡർമീഡിയേറ്റ്‌ വിദ്യാഭ്യാസത്തിനായി പിലാനിയിലേക്ക് പോയി അവിടെ നിന്ന് 1937-ൽ ഒന്നാം റാങ്കോടെ വിജയിച്ചു. തുടർന്ന് ബിർള അദ്ദേഹത്തിനു നൽകിയ ജോലി വാഗ്ദാനം പഠനം പൂർത്തിയാക്കാൻ ആണ് താൻ ഇഷ്ടപ്പെടുന്നത് എന്ന് പറഞ്ഞ് നിരസിച്ചു.
1939ഇൽ കാൺപൂരിലെ സനാതന ധർമ്മ കോളേജിൽ നിന്ന് ബിരുദം പൂർത്തിയാക്കി. ആഗ്ര സെൻറ് ജോൺസ് കോളേജിൽ തുടർവിദ്യാഭ്യാസത്തിനു ചേർന്നെങ്കിലും അദ്ദേഹത്തിൻറെ ബന്ധുവിനെ ശുശ്രൂഷിക്കേണ്ടതിനാൽ പരീക്ഷ എഴുതിയില്ല. അതിനു ശേഷം അദ്ദേഹം പഠനം തുടർന്നില്ല. . അദ്ദേഹത്തിന്റെ അമ്മാവന്റെ നിർബന്ധത്തിൽ പ്രവിശ്യാ സർവ്വീസസ്‌ പരീക്ഷയിൽ പാസ്സാവുകയും അഭിമുഖത്തിനു ശേഷം തെരഞ്ഞെടുക്കപ്പെടുകയും ചെയ്തു. എന്നാൽ അദ്ദേഹത്തിനു പൊതുപ്രവർത്തനത്തോടുള്ള അഭിവാഞ്ജ അതിനോടകം രൂഢമൂലമായിക്കഴിഞ്ഞിരുന്നു. അതുകൊണ്ട്‌ തന്നെ ദീനദയാൽ പ്രവിശ്യാ സർവ്വീസിൽ പ്രവേശിക്കാതെ പൊതുപ്രവർത്തനരംഗത്ത്‌ കർമ്മനിരതനായി.
രാഷ്ട്രീയ സ്വയംസേവക സംഘം
ബി.എ പഠന കാലത്ത് ശ്രീ സുന്ദർ സിംഗ്‌ ഭണ്ഡാരിയുമായുള്ള ബന്ധമാണ് അദ്ദേഹത്തെ ആർഎസ്എസു മായി അടുപ്പിച്ചത്. കെ.ബി. ഹെഡ്ഗേവാർനെ പരിചയപ്പെടുന്നതും ഈ കാലയളവിലാണ്. ഹോസ്റ്റലിൽ ബാബസാഹിബ്‌ ആപ്തേയും ദാദാറാവു പരമാർത്ഥും ഒരുമിച്ചുള്ള ബൗദ്ധിക ചർച്ചകളിൽ ഹെഡ്‌ഗേവാർ ദീനദയാലിനെയും ക്ഷണിച്ചു.1942-ൽ അദ്ദേഹം ലഖിംപൂർ ജില്ലാ പ്രചാരകനായി. 1951-ൽ ഉത്തർപ്രദേശ്‌ സഹ പ്രാന്തപ്രചാരക് ആയി. ആ കാലയളവിൽ പാഞ്ചജന്യ, സന്ദേശ് എന്നീ പ്രസിദ്ധീകരണങ്ങൾ ആരംഭിച്ചു. സ്വാതന്ത്ര്യത്തിനു ശേഷം ശ്രീ ശ്യാമപ്രസാദ് മുഖർജി ഒരു ദേശീയ കക്ഷി ആരംഭിക്കുവാൻ ഉള്ള ശ്രമങ്ങൾ തുടങ്ങി. ആ യത്നത്തിലേക്ക് ദീനദയാൽ, വാജ്പേയി തുടങ്ങിയ ചിലരെ ആർ.എസ്.എസ് സർസംഘചാലക് ശ്രീ മാധവ സദാശിവ ഗോൾവൽക്കർ നിയോഗിച്ചു.
ജനസംഘം
1952 മുതൽ ജനസംഘം ജനറൽ സെക്രട്ടറി ആയിരുന്നു ശ്രീ ദീനദയാൽ. ശ്യാമ പ്രസാദ് മുഖർജി, രഘുവീർ ചൗധരി തുടങ്ങിയ നേതാക്കളുടെ മരണം ഈ കാലഘട്ടത്തിൽ ആയിരുന്നു. 1967-ൽ അധ്യക്ഷ സ്ഥാനത്ത് എത്തുന്നത് വരെ അദ്ദേഹം ജനറൽ സെക്രട്ടറിയായി തുടർന്നു. 1967-ലെ തിരഞ്ഞെടുപ്പിൽ ജനസംഘം ഭാരതത്തിലെ രണ്ടാമത്തെ വലിയ കക്ഷിയായി മാറി. എട്ടു സംസ്ഥാനങ്ങളിലെ ഭരണത്തിലും പങ്കാളികളായി
മരണം
ജനസംഘത്തിന്റെ അദ്ധ്യക്ഷനായി ചുമതലയേറ്റ് 2 മാസം തികയും മുൻപാണ് അദ്ദേഹം തികച്ചും ദുരൂഹമായ സാഹചര്യത്തിൽ കൊല്ലപ്പെട്ടത്. ലക്നൗവിൽനിന്നും പാട്നയിലേക്ക് രാത്രി ട്രെയിനിൽ യാത്രചെയ്ത അദ്ദേഹത്തിന്റെ മൃതദേഹം ഫെബ്രുവരി 11, 1968 മുഗല്സാരായി റെയിൽവേ സ്റ്റേഷനിൽ നിന്നും കണ്ടു കിട്ടുകയായിരുന്നു. മരണകാരണം ഇന്നും ദുരൂഹമായി തുടരുന്നു. പല എം.പിമാരുടെയും അഭിപ്രായപ്രകാരം അന്നത്തെ കേന്ദ്ര സർക്കാർ മരണത്തെ പറ്റി അന്വേഷിക്കാനായി വൈ.വി. ചന്ദ്രചൂഡന്റെ നേതൃത്വത്തിൽ ജുഡീഷ്യൽ അന്വേഷണം പ്രഖ്യാപിച്ചു. അന്വേഷണ റിപ്പോർട്ട് പ്രകാരം അത് രാഷ്ട്രീയ കൊലപാതകമല്ല, സാധാരണ ഒരു കുറ്റകൃത്യമാണെന്നും കമ്മീഷൻ നിരീക്ഷിച്ചു.
അന്ത്യോദയ ദിവസ്
പണ്ഡിറ്റ് ദീൻ ദയാൽ ഉപാദ്ധ്യയുടെ  സ്മരണാർത്ഥം അദ്ദേഹത്തിന്റെ ജന്മദിനമായ സെപ്റ്റംബർ 25-ാം തിയതി അന്ത്യോദയ ദിവസ് ആയി ആചരിക്കുവാൻ ഭാരത സർക്കാർ തീരുമാനിച്ചു. താഴെത്തട്ട് വരെയുള്ള ജനങ്ങളുടെ അടുത്തെത്തുക എന്നതാണ് അന്ത്യോദയ ദിവസത്തിന്റെ സന്ദേശം.
അവലംബങ്ങൾ
വർഗ്ഗം:ആർ.എസ്.എസ്. പ്രവർത്തകർ വർഗ്ഗം:ഭാരതീയ ജനസംഘം നേതാക്കൾ വർഗ്ഗം:1916-ൽ ജനിച്ചവർ വർഗ്ഗം:1968-ൽ മരിച്ചവർ വർഗ്ഗം:സെപ്റ്റംബർ 25-ന് ജനിച്ചവർ വർഗ്ഗം:ഫെബ്രുവരി 11-ന് മരിച്ചവർ വർഗ്ഗം:രാഷ്ട്രിയ സ്വയം സേവക സംഘ പ്രചാരകൻ
ചേദി
ചേദി പുരാതന ഇന്ത്യയിലെ പതിനാറു മഹാജനപദങ്ങളിൽ ഒന്നായിരുന്നു. ചേദി ജനപദം, മധ്യപ്രദേശിലെ ബുന്ദേൽക്കണ്ട് പ്രദേശത്തിൽ, യമുനാനദിക്കു തെക്കു കെൻ നദിയുടെ പരിസരപ്രദേശങ്ങളിലുമായിട്ടാണ് സ്ഥിതി ചെയ്തിരിന്നുവെന്നു അനുമാനിക്കുന്നു. ചേദിയുടെ തലസ്ഥാനം സുക്തിമതി എന്നു സംസ്കൃതത്തിലും സോത്തിവതി-നഗര എന്നു പാലിയിലും അറിയപ്പെട്ടിരുന്നു.
മഹാഭാരതത്തിൽ, ചേദി രാജ്യം ഭരിച്ചിരുന്നത് ശിശുപാലനാണ്, ഒരു മഗധയിലെ ജരസന്ധനും കുരു രാജാവായ ദുര്യോധനനും ആണ് സഖ്യകക്ഷികൾ. അമ്മാവന്റെ മകനായകൃഷ്ണന്റെ എതിരാളിയായിരുന്നു അദ്ദേഹം. പാണ്ഡവ രാജാവായ യുധിഷ്ഠിരന്റെ രാജസൂയ യാഗത്തിനിടെ കൃഷ്ണൻ അദ്ദേഹത്തെ വധിച്ചു. ഭീമന്റെ ഭാര്യ ചേദി സ്വദേശിയായിരുന്നു. കുരുക്ഷേത്രയുദ്ധസമയത്തെ ചേദിക്കാരായ പ്രമുഖർ ദമഘോഷൻ, ശിസുപാലൻ, ഉൾപ്പെടുത്തിയിട്ടുണ്ട് ശിശുപല, ധൃഷ്ടകേതു, സുകെതു, ശരഭൻ, ഭീമന്റെ ഭാര്യ, നകുല ന്റെ ഭാര്യ കരേണുമതി, ധ്രിശ്തകെതുവിന്റെ പുത്രന്മാർ തുടങ്ങിയവരണ്. മറ്റ് ചേഡികളിൽ രാജാവ് ഉപരിചര വാസു, അദ്ദേഹത്തിന്റെ മക്കൾ, സുവാഹു രാജാവ്, സഹജ രാജാവ് എന്നിവരും ഉൾപ്പെടുന്നു. ആദ്യകാലങ്ങളിൽ പൗരവ രാജാക്കന്മാരും പിന്നീട് രാജ്യത്തിന്റെ മധ്യഭാഗത്ത് യാദവ രാജാക്കന്മാരും ഇത് ഭരിച്ചു.
പ്രാചീനഗ്രന്ഥങ്ങളിലെ പരാമർശങ്ങൾ
ഋഗ്വേദത്തിലെ ദാനസ്തുതി സുക്തത്തിൽ ചേദി ജനപദത്തിലെ രാജാവായ കാശുവിനെക്കുറിച്ച് പരാമർശിക്കുന്നു. ജാതകകഥകളായ ചേദി ജാതകത്തിലും വെസ്സാന്തര ജാതകത്തിലും ചേദി ജനപദത്തെക്കുറിച്ചുള്ള വിവരണങ്ങളുണ്ട്. മഹാഭാരതത്തിൽ ചേദി രാജാക്കന്മാരായ ശിശുപാലനേയും ധൃഷ്ടകേതുവിനേക്കുറിച്ചും പരാമർശിക്കുന്നു.
പുരാണചരിത്രം
ചേദി വംശവും രാജ്യവും സ്ഥാപിച്ചത് വിദർഭയുടെ മകനും യാദവ രാജവംശത്തിൽ പെട്ട ചിദിയുമാണ്. ഇന്ദ്രന്റെ ആജ്ഞപ്രകാരം പൗരവ രാജാവായ വാസു ഉപാരീചരൻ പിന്നീട് ചേഡിയെ കീഴടക്കി ഭരിച്ചു. ശിശുപാലനാണ് ഉപചാരയുടെ പിൻഗാമി.
കുരു-പാഞ്ചാലന്മാർ, സൽവാസ്, മദ്രേയർ, ജംഗളന്മാർ, സുരസേനകൾ, കലിംഗർ, വോധന്മാർ, മല്ലന്മാർ, മത്സ്യർ, സൗവല്യർ, കുന്തളന്മാർ, കാശി-കോസലുകൾ, ചേടികൾ, കറുഷന്മാർ, ഭോജന്മാർ .. . (6,9)
പാണ്ഡവർ പ്രവാസത്തിന്റെ 13 -ാം വർഷം ചെലവഴിക്കാൻ തിരഞ്ഞെടുത്ത രാജ്യങ്ങളിലൊന്നാണ് ചേദി.
കുരു രാജ്യത്തിനു ചുറ്റുമായി, പാഞ്ചാലം, ചേദി, മത്സ്യം, ശൂരസേന, പറ്റാചാര, ദസര്ന, നവരാഷ്ട്രം, കോസലമഹാജനപദ്ം സാല്വ, യുഗന്ധര, സൗരാഷ്ട്ര, അവന്തി, കുരുക്ഷേത്ര പോലുള്ള രാജ്യങ്ങൾ വിശാലവും മനോഹരമായ ധാന്യം കവിഞ്ഞും നിരവധി ആകുന്നു. (4,1)
അവലംബം
വിഭാഗം:ഇന്ത്യാചരിത്രം വിഭാഗം:മഹാജനപദങ്ങൾ
രഘു
ഇതും കാണുക
വർഗ്ഗം:രാമായണത്തിലെ കഥാപാത്രങ്ങൾ വർഗ്ഗം:സംസ്കൃതസാഹിത്യം
ടിലിയാകോറ
അവലംബം
വർഗ്ഗം:മെനിസ്പെർമേസീ വർഗ്ഗം:സസ്യജനുസുകൾ
ഇന്ദിര ബാനർജി
നിലവിലെ സുപ്രീംകോടതി ജഡ്ജിയായ ഇന്ദിര ബാനർജി എട്ടാമത്തെ വനിത ജഡ്ജിയും സുപ്രീംകോടതിയുടെ മൂന്നാമത് വനിതാ ജഡ്ജിയും ആണ്. ഇതിനു മുൻപ് മദ്രാസ് ഹൈക്കോടതി ചീഫ് ജസ്റ്റിസായിരുന്നു ഇന്ദിര.
ജുഡീഷ്യൽ കരിയർ
2002 ഫെബ്രുവരി 5 ന് ഇന്ദിര ബാനർജി കൊൽക്കത്ത ഹൈക്കോടതിയിലെ ഒരു സ്ഥിരം ജഡ്ജിയായി നിയമിതയായി. 2016 ഓഗസ്റ്റ് 8 ന് ഡൽഹി ഹൈക്കോടതിയിലേക്ക് സ്ഥലം മാറ്റി. 2017 ഏപ്രിൽ 5 ന് മദ്രാസ് ഹൈക്കോടതി ചീഫ് ജസ്റ്റിസായി ചുമതല ഏറ്റെടുത്തു.
അവലംബം
വർഗ്ഗം:1957-ൽ ജനിച്ചവർ വർഗ്ഗം:മദ്രാസ് ഹൈക്കോടതി ചീഫ് ജസ്റ്റിസുമാർ വർഗ്ഗം:ജീവിച്ചിരിക്കുന്ന പ്രമുഖർ
കഹൗക്യ
ഇല്ലിനോയിലുള്ള ഒരു പുരാതന റെഡ് ഇന്ത്യൻ പുരാവസ്തു പ്രദേശമാണ് ഇന്നത്തെ കഹൗക്യ കുന്നുകളും ചരിത്ര പ്രദേശവും(ഇംഗ്ലീഷ്: Cahokia Mounds State Historic Site; ഉച്ചാരണം ). 2200 ഏക്കറാണ് ഈ പ്രദേശത്തിന്റെ വിസ്തീർണ്ണം. എങ്കിലും പുരാതന നഗരം യഥാർത്ഥത്തിൽ ഇതിലും വിസ്തൃതമായിരുന്നു.
പണ്ടുകാലത്ത് മിസിസിപ്പിയൻ സംസ്കാരത്തിലെ ഒരു പ്രധാന നാഗരിക ജനവാസകേന്ദ്രമായിരുന്നു ഇവിടം. 1200കളിൽ അതിന്റെ സമൃദ്ധിയുടെ നാളുകളിൽ കഹൗക്യയിലെ ജനസംഖ്യ അന്നത്തെ യൂറോപ്യൻ നഗരങ്ങളോട് സമാനമായതോ അതിലും അധികമോ ആയിരുന്നു എന്ന് കരുതപ്പെടുന്നു. കഹൗക്യയെ കുറിച്ചുള്ള കൂടുതൽ നിഗൂഢതകൾ ഇന്നും ചുരുളഴിഞ്ഞുവന്നുകൊണ്ടിരിക്കുന്നു
നേമിനാഥൻ
ഇരുപത്തിരണ്ടാമത്തെ ജൈനതീർത്ഥങ്കരനാണ് നേമിനാഥൻ (ഹിന്ദി: नेमिनाथ). ഹരിവംശത്തിലെ മഹാരാജാവ് സമുദ്രവിജയന്റെയും മഹാറാണി ശിവാദേവിയുടെയും പുത്രനായാണ് നേമിനാഥൻ ജനിച്ചത്. ശ്രാവണമാസത്തിലെ ശുക്ലപക്ഷത്തിൽ 5-ആം ദിനമായിരുന്നു ജനനം. സൗരിപുരമാണ് ഇദ്ദേഹത്തിന്റെ ജനനസ്ഥലം.
അവലംബം
വർഗ്ഗം:തീർത്ഥങ്കരന്മാർ
ചെറിയ മറികുന്നി
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കൊണ്ണാരേസീ
ഇസ്നാ അശരികൾ
ശിയാക്കളിലെ ഏറ്റവും വലിയ ശാഖയാണ്‌ ഇസ്നാ അശരികൾ (twelvers). 12 ഇമാമുമാരെ അംഗീകരിക്കുന്ന വിഭാഗം എന്ന നിലയിലാണ് ഇസ്നാ അശരികൾ എന്ന് അറിയപ്പെടുന്നത്. ഈ വിഭാഗത്തിന് പല ഉപവിഭാഗങ്ങളും അവാന്തര വിഭാഗങ്ങളും നിലവിലുണ്ട്. ഇറാനിൽ ബഹുഭൂരിപക്ഷവും ഇവരാണ്. ഇറാഖിലും ഭൂരിപക്ഷമുണ്ട്. ഇറാഖിലെ കർബല അടക്കമുള്ളവയാണ് പുണ്യകേന്ദ്രങ്ങൾ.
വർഗ്ഗം:ഷിയ ഇസ്ലാം വിഭാഗങ്ങൾ
മാങ്കുളം വിഷ്ണു നമ്പൂതിരി
പ്രശസ്ത കഥകളി കലാകാരനായിരുന്നു മാങ്കുളം വിഷ്ണു നമ്പൂതിരി. പ്രശസ്ത ചെണ്ടവാദ്യ കലാകാരനും ആലപ്പുഴ എസ്.ഡി. കോളേജ് മുൻ പ്രിൻസിപ്പലും ശാസ്ത്രഗവേഷകനുമായ ഡോ. മാങ്കുളം കൃഷ്ണൻ നമ്പൂതിരി ഇദ്ദേഹത്തിന്റെ പുത്രനാണു്.
ജീവിതരേഖ
കാർത്തികപ്പള്ളി താലൂക്കിൽ കണ്ടല്ലൂരിൽ മാങ്കുളം ഇല്ലത്ത് മാങ്കുളം കേശവൻ നമ്പൂതിരിയുടെ പുത്രനായി 1910ൽ മാങ്കുളം വിഷ്ണു നമ്പൂതിരി ജനിച്ചു.
അരനൂറ്റാണ്ടുകാലം വേഷപ്പകർച്ചയോടെ അരങ്ങിൽ നിറഞ്ഞാടിയ മാങ്കുളം വിഷ്ണുനമ്പൂതിരി 1981 ഏപ്രിൽ 19നു അന്തരിച്ചു..
അവലംബം
വർഗ്ഗം:കഥകളി കലാകാരന്മാർ
അലവികൾ
ശിയാക്കളിലെ മുഖ്യ വിഭാഗമായ ഇസ്നാ അശരികളിൽ നിന്ന് (ഏറ്റവും വലിയ ഷിയാ വിഭാഗം) നിന്ന്‌ ഉൾപിരിഞ്ഞുണ്ടായ ഒരു അവാന്തര ഷിയാ വിഭാഗമാണ്‌ അലവികൾ. ഒമ്പതാം നൂറ്റാണ്ടിലെ ഇബ്‌നു നുസൈർ ആണ്‌ ഈ ശീഈ ശാഖയുടെ സ്ഥാപകൻ. 1920-ന്‌ മുമ്പ്‌ അലവികൾ പൊതുവെ നുസൈരികൾ എന്നായിരുന്നു അറിയപ്പെട്ടത്. ബാങ്ക്‌ വിളിക്കുക, പള്ളിയിൽ പ്രാർഥിക്കുക, ഹജ്ജ്‌ തീർഥാടനം ചെയ്യുക, മദ്യം വർജ്ജിക്കുക തുടങ്ങിയ പൊതു ഇസ്‌ലാമിക അനുഷ്‌ഠാനങ്ങൾ നിരാകരിക്കുന്നതിനാൽ നിഗൂഢമായ ഒരു വ്യതിചലിത വിഭാഗമായാണ്‌ ഇതര ശീഈ വിഭാഗങ്ങളും ഇവരെ കാണുന്നത്‌. അതേസമയം പല ക്രിസ്‌ത്യൻ പുണ്യദിനങ്ങളും ഇവർ ആചരിക്കാറുണ്ട്‌. ക്രിസ്‌ത്യൻ പുണ്യവാളന്മാരോട്‌ ആദരവുമാണ്‌. പൂർവകാലത്ത്‌ ഗോത്ര വൈരങ്ങളുടെ ഫലമായി വിഭജിതരായി സിറിയയിലെ ഗ്രാമപ്രദേശങ്ങളിലും മലമ്പ്രദേശങ്ങളിലും ചിതറിക്കിടക്കുകയായിരുന്നു അലവികൾ. സിറിയയിലെ ലതാകിയയാണ്‌ അവരുടെ ഒരു ആവാസ കേന്ദ്രം. മുൻകാലത്ത്‌ സുന്നികൾ നഗരങ്ങൾ കേന്ദ്രീകരിച്ച്‌ വ്യാപാരങ്ങളിലും രാഷ്‌ട്രീയ പദവികളിലും മേൽക്കൈ നേടിയിരുന്നപ്പോൾ പിന്നാക്ക ഗ്രാമപ്രദേശങ്ങളായിരുന്നു അലവികളുടെ അധിവാസ കേന്ദ്രം. അക്കാലത്ത്‌ ഒരു പീഡിത വിഭാഗമായിരുന്നു ഇവർ. പീഡനങ്ങളെ മറികടക്കാൻ സ്വന്തം വിശ്വാസം മറച്ചുവെച്ചുകൊണ്ട്‌ സുന്നികളായി അഭിനയിക്കുക എന്ന ശീഈ സങ്കൽപമായ `തഖിയ' ആചരിക്കുകയായിരുന്നു അവർ. തുർക്കിയിലും ഇവരുടെ സാനിദ്ധ്യമുണ്ട്. സിറിയയിൽ ഇപ്പോൾ അധികാരം കയ്യാളുന്നത് അലവി വിഭാഗക്കാരാണ്.
അവലംബം
വർഗ്ഗം:ഷിയ ഇസ്ലാം വിഭാഗങ്ങൾ
ചിൻചില്ല
തെക്കേ അമേരിക്കയിലെ ആൻഡീസ് പർവ്വത പ്രദേശങ്ങളിൽ മാത്രം കണ്ടുവരുന്ന കരണ്ടുതീനി കളാണ് ചിൻചില്ല. ഗുരുതരമായ വംശനാശ ഭീഷണി നേരിടുന്ന ഇവ രണ്ടു തരമുണ്ട്. കുറച്ച് കാലം മുൻപ് വരെ Chinchilla brevicaudata എന്ന് അറിയപ്പെട്ടിരുന്ന Chinchilla chinchilla യും  Chinchilla lanigera.
അവലംബം
വർഗ്ഗം:തെക്കേ അമേരിക്കയിലെ കരണ്ടുതീനികൾ വർഗ്ഗം:അർജന്റീനയിലെ സസ്തനികൾ വർഗ്ഗം:ബൊളീവിയയിലെ സസ്തനികൾ വർഗ്ഗം:ചിലിയിലെ സസ്തനികൾ വർഗ്ഗം:പെറുവിലെ സസ്തനികൾ വർഗ്ഗം:കരണ്ടുതീനികൾ
മോഡ് ബാർലോ
റൈറ്റ് ലൈവ്ലി ഹുഡ് പുരസകാരം നേടിയ ഒരു കാനേഡിയൻ എഴുത്തുകാരിയും പരിസ്ഥിതി പ്രവർത്തകയുമാണ് മോഡ് ബാർലോ.ജല അവകാശ സംരക്ഷണവുമായി ബന്ധ പ്പെട്ട പ്രവർത്തനങ്ങളിലൂടെയാണ് അവർ ശ്രദ്ധേയയാവുന്നത്.ജലം ഒരു മനുഷ്യാവകാശമായി ഐക്യരാഷട്ര സഭയിൽ അംഗീകരിക്കപ്പെടുന്നതിനുവേണ്ടിയുള്ള പ്രചാരണങ്ങളിൽ നേതൃപരമായ പങ്കു വഹിച്ചു.
അവലംബം
വർഗ്ഗം:കനേഡിയൻ സാഹിത്യകാരന്മാർ വർഗ്ഗം:കനേഡിയൻ പരിസ്ഥിതി പ്രവർത്തകർ വർഗ്ഗം:മേയ് 24-ന് ജനിച്ചവർ വർഗ്ഗം:1947-ൽ ജനിച്ചവർ വർഗ്ഗം:അവലംബം ഇല്ലാത്ത താളുകൾ
അലേറ്റ ബോൻ
ഇന്തോനേഷ്യക്കാരിയായ ഒരു പരിസ്ഥിതിപ്രവർത്തകയാണ് അലേറ്റ ബോൻ Aleta Baun. ഇന്തോനേഷ്യയിലെ അവതാർ എന്ന് അറിയപ്പെടുന്നു. തിമോറിലെ മുടിസ് മലനിരകളിൽ നാട്ടുകാർ വിശുദ്ധവനമായിക്കരുതപ്പെടുന്ന കാടുകളുടെ നാശത്തിനു വഴിവക്കുന്ന മാർബിൾ ഖനനത്തിനെതിരെ നൂറുകണക്കിനു ഗ്രാമീണരെയും കൂട്ടി സമാധാനപരമായ മാർഗ്ഗത്തിൽ തുണി നെയ്തുകൊണ്ട് സമരം നടത്തിയതിന് 2013 -ൽ ഇവർക്ക് ഗോൾഡ്‌മാൻ പരിസ്ഥിതി പുരസ്കാരം ലഭിക്കുകയുണ്ടായി.
മൊള്ളോ എന്ന ആദിവാസി വിഭാഗത്തിന്റെ നേതാവായ അലേറ്റ ഒരു കർഷകകുടുംബത്തിലാണ് പിറന്നത്. ചെറുപ്പത്തിലേ അമ്മയെ നഷ്ടപ്പെട്ട അലേറ്റയെ സമുദായത്തിലെ മുതിർന്നവരും സ്ത്രീകളും ആണ് വളർത്തിയത്. അവരുടെ ആധ്യാത്മികസ്വത്വത്തിന്റെയും ജീവിതത്തിന്റെയും അടിസ്ഥാനമാണ് പരിസ്ഥിതി എന്ന് അവരിൽ നിന്നാണ് അലേറ്റ മനസ്സിലാക്കിയത്. നാട്ടറിവുകൾ പങ്കുവയ്ക്കുന്ന സമുദായ നേതാവെന്ന രീതിയിൽ അവർ അലേറ്റ അമ്മ എന്ന് അറിയപ്പെട്ടു.
ഖനനത്തിന് എതിരു നിന്നതിന് പ്രാദേശികഭരണകൂടത്തിന്റെയും ഖനനലോബിയുടെയും ശത്രുവായിമാറിയ അലേറ്റയ്ക്കെതിരെ നടന്ന ഒരു വധശ്രമത്തിന് ശേഷം കുഞ്ഞിനേയും കൊണ്ട് അവർക്ക് വനത്തിലേക്ക് രക്ഷപ്പെടേണ്ടിവന്നു. ഇങ്ങനെ ഭീഷണികൾ നിലനിന്ന സാഹചര്യങ്ങളിലും നൂറുകണക്കിന് ഗ്രാമീണരെ ഖനിവിരുദ്ധപ്രക്ഷോഭങ്ങൾക്കായി സംഘടിപ്പിക്കാൻ അവർക്ക് കഴിഞ്ഞു. അതിനൊടുവിൽ 150 സ്ത്രീകൾ ഒരു വർഷത്തോളം ഖനിയുടെ പ്രവർത്തനത്തിനെതിരെ തുന്നൽ നടത്തിക്കൊണ്ട് ഉപരോധം നടത്തി.
പരമ്പരാഗതമായി ഭക്ഷണം, തുണിക്കുള്ള ചായങ്ങൾ, ഔഷധങ്ങൾ എന്നിവ മലകളിൽ നിന്നും കൊണ്ടുവരേണ്ട ഉത്തവാദിത്തം ഈ സ്ത്രീകൾക്കായിരുന്നതുകൊ ണ്ട് ആ മലകളിൽ നടത്തുന്ന ഖനനം അവരുടെ ജീവിതത്തെ താറുമാറാക്കി. സ്ത്രീകൾ ഖനിക്കെതിരെ സമരം ചെയ്യുമ്പോൾ വീട്ടുകാര്യങ്ങൾ നോക്കി ആണുങ്ങൾ അവർക്ക് ശക്തമായ പിന്തുണ നൽകി. ഇങ്ങനെ വർദ്ധിച്ചുവന്ന പ്രതിഷേധത്തിനൊടുവിൽ കമ്പനിക്ക് മോള്ളോ വിഭാഗങ്ങൾ വസിക്കുന്ന സ്ഥലങ്ങളിലെ ഖനനം പൂർണ്ണമായി നിർത്തേണ്ടി വന്നു. ഇപ്പോൾ അലേറ്റ പശ്ചിമതിമൂറിലെ ആദിമനിവാസികളെ അവരുടെ കാട് സംരക്ഷിക്കുവാനും ജലം സരക്ഷിക്കുവാനും അവരുടെ അവകാശങ്ങളെപ്പറ്റി ബോധവൽക്കരിക്കാനും പ്രവർത്തിച്ചുകൊണ്ടിരിക്കുന്നു.
മറ്റു മൊള്ളൊ ആദിവാസികളെപ്പോലെ ചെറുപ്പത്തിൽ തന്നെ ചെടികൾക്ക് ജീവനും ആത്മാവും ഉണ്ടെന്ന് പഠിച്ചാണ് അലേറ്റയും വളർന്നത്. ഭൂമിയിൽ ഉള്ള എല്ലാ വസ്തുക്കളും തമ്മിൽ ബന്ധപ്പെട്ടിരിക്കുന്നു എന്ന് അവർ വിശ്വസിക്കുന്നു. ഭൂമിയെ മനുഷ്യശരീരമായിത്തനെ അവർ കാണുന്നു. ഭൂമിയെ മാംസമായും ജലത്തെ രക്തമായും പാറകളെ എല്ലുകളായും കാടുകളെ ഞരമ്പും മുടിയുമായും അവർ കരുതുന്നു. ഇതിൽ ഏതെങ്കിലും ഒന്നിൽ നിന്നും മാറുകയോ ഏതെങ്കിലും ഒന്ന് നഷ്ടമാവുകയോ ചെയ്താൽ അവരുടെ അസ്തിത്വം നഷ്ടമാകുമെന്നും അത് മരണത്തിന്റെ തുടക്കമാകുമെന്നും അവർ വിശ്വസിക്കുന്നു. അതിനാൽ ഭൂമിയുടെ സംരക്ഷണം അതിപ്രധാനമാണ് അവർക്ക്.
മാമാ അലെറ്റ ഇപ്പോൾ പശ്ചിമ തിമോറിലുടനീളമുള്ള കമ്മ്യൂണിറ്റികളെ അവരുടെ പരമ്പരാഗത വനങ്ങൾ മാപ്പ് ചെയ്യാൻ സഹായിക്കുന്നു. ജലസുരക്ഷ, തദ്ദേശവാസികളുടെ പ്രകൃതിവിഭവ മാനേജ്‌മെന്റ്, ഭൂമി അവകാശം എന്നിവയിൽ അവർ പ്രവർത്തിക്കുന്നു. അവർ ജക്കാർത്ത പോസ്റ്റിനോട് പറഞ്ഞു: “ഞങ്ങളുടെ പ്രദേശത്തിന്റെ അപ്‌സ്ട്രീം പ്രദേശം സംരക്ഷിക്കാൻ ഞങ്ങൾ ആഗ്രഹിക്കുന്നു, കാരണം ഇത് മുഴുവൻ ദ്വീപിന്റെയും നീർത്തടമാണ്. ഞങ്ങളുടെ മൂന്ന് കമ്മ്യൂണിറ്റികൾക്കും ഒരു സംയുക്ത പട്ടയം ഞങ്ങൾ പരിഗണിക്കുകയും ഭൂമി കമ്മ്യൂണിറ്റികളുടെ കൂട്ടായ ഉടമസ്ഥതയിൽ സ്ഥാപിക്കുകയും ചെയ്യുന്നു". ഇതിനെ സഹായിക്കാൻ അവർ 2011-ൽ യൂണിവേഴ്‌സിറ്റാസ് തൃത്തുങ്കൽ സുരബായയിൽ നിന്ന് നിയമബിരുദം നേടി.
നാടൻ വാറ്റ്
സർക്കാർ അനുമതിയില്ലാതെ അനധികൃതമായി നിർമ്മിക്കുന്ന ഉയർന്ന ഗാഢതയുള്ള മദ്യമാണ് മൂൺഷൈൻ അല്ലെങ്കിൽ നാടൻ വാറ്റ്. സാധാരണയായി നിയമവിരുദ്ധമായി നിർമ്മിക്കപ്പെടുന്നു. "പിടിക്കപെടാതിരിക്കുവാൻ രാത്രിയിൽ മദ്യം ഉണ്ടാക്കുന്നത്" എന്നതിൽ നിന്നാണ് മൂൺഷൈൻ (ചന്ദ്രന്റെ പ്രകാശത്തിൽ നിർമ്മിക്കുന്നത്) എന്ന പേര് ലഭിച്ചത്. സ്വന്തം നാടൻ വാറ്റിയെടുക്കുന്ന ഭൂരിഭാഗം ആളുകളും കർഷകരോ ഗ്രാമപ്രദേശങ്ങളിൽ താമസിക്കുന്നവരോ ആയതിനാൽ അവർക്ക് മിച്ചമുള്ള ഏത് വിളയും നാടൻ വാറ്റാക്കാൻ ഉപയോഗിക്കുന്നു. സംഘടിതരും അസംഘടിതരുമായ കുറ്റവാളികൾ ഉൾപ്പെട്ടിരുന്ന നിരോധന കാലഘട്ടത്തിൽ മൂൺഷൈൻ വളരെ പ്രചാരത്തിലായി. ഇന്നും അത് ഉണ്ടാക്കി ഉപയോഗിക്കുന്നുണ്ട്.
വാറ്റ് ഏതെങ്കിലും ധാന്യത്തിൽ നിന്നോ പഴങ്ങളിൽ നിന്നോ ഉണ്ടാക്കാം. പക്ഷേ സാധാരണയായി മുളപ്പിച്ച ധാന്യം ഉപയോഗിച്ചാണ് നിർമ്മിക്കുന്നത്. സമൃദ്ധമായതിനാലും പുളിപ്പിക്കാവുന്ന പഞ്ചസാരയുടെ നല്ല ഉറവിടമായതിനാലും നെല്ല് പലപ്പോഴും തിരഞ്ഞെടുക്കപ്പെടുന്നു.
സുരക്ഷ
നാടൻ വാറ്റിൽ എഥനോളും മെഥനോളും ഉൾപ്പെടുന്നു. മെഥനോൾ മൂലം ഒപ്റ്റിക് നാഡി നശിപ്പിക്കുന്നതിലൂടെ സ്ഥിരമായ അന്ധതയ്ക്ക് കാരണമാകും. പ്രധാനമായും വാറ്റ് നിർമ്മാണത്തിൽ ഉപയോഗിക്കുന്ന വസ്തുക്കളിൽ നിന്ന് ഉൽപ്പാദിപ്പിക്കുന്ന നാടൻ വാറ്റ് മലിനമാക്കാം. ഓട്ടോമോട്ടീവ് റേഡിയറുകൾ കണ്ടൻസറുകളായി ഉപയോഗിക്കുന്നത് അപകടകരമാണ്. കണ്ടൻസറുകളായി ഉപയോഗിക്കുന്ന റേഡിയറുകളിലും പ്ലംബിംഗിലേക്കുള്ള കണക്ഷനുകളിൽ ലെഡ് അടങ്ങിയിരിക്കാം. ഈ രീതികൾ ഉപയോഗിക്കുന്നത് പലപ്പോഴും അന്ധതയോ ലെഡ് വിഷബാധയോ ഉണ്ടാക്കുന്നു. വാറ്റ് ഉൽപാദനത്തിൽ മെഥനോൾ ആകസ്മികമായി ഉൽപ്പാദിപ്പിക്കപ്പെടുമ്പോഴോ മൂൺഷൈനിൽ മായം കലർത്താൻ ഉപയോഗിക്കുമ്പോഴോ മെഥനോൾ വിഷബാധ ഉണ്ടാകുന്നു.
നാടൻ വാത്തിന്റെ ഗുണനിലവാരത്തിനായുള്ള ഒരു നാട്ടുനടപ്പാണ് ഒരു ചെറിയ അളവിൽ നടൻ കത്തിക്കുക എന്നത്. സുരക്ഷിതമായ വാറ്റിയെടുക്കൽ ആണെങ്കിൽ നീല ജ്വാല കത്തുന്നു എന്നാൽ ഒരു മലിനമായ വാറ്റിയെടുക്കൽ മഞ്ഞ ജ്വാലയിൽ കത്തുന്നു എന്നതാണ് നാട്ടുനടപ്പ് സിദ്ധാന്തം.
അവലംബം
വർഗ്ഗം:മദ്യം വർഗ്ഗം:കുറ്റകൃത്യങ്ങൾ
ബ്രിട്ടീഷ് സൊസൈറ്റി ഓഫ് യൂറോഗൈനക്കോളജി
യുറോഗൈനക്കോളജിസ്റ്റുകൾക്കായുള്ള യുണൈറ്റഡ് കിംഗ്ഡത്തിലെ ഒരു പ്രൊഫഷണൽ സൊസൈറ്റിയാണ് ബ്രിട്ടീഷ് സൊസൈറ്റി ഓഫ് യൂറോഗൈനക്കോളജി (ബി‌എസ്‌യു‌ജി).
യുറോഗൈനക്കോളജിയിൽ നിലവാരം ഉയർത്തുകയും പ്രോത്സാഹിപ്പിക്കുകയും ചെയ്തുകൊണ്ട് യൂറോഗൈനക്കോളജിക്കൽ ആശങ്കകൾ അനുഭവിക്കുന്ന സ്ത്രീകളെ സഹായിക്കാൻ ബി‌എസ്‌യു‌ജി അതിന്റെ അംഗങ്ങളെ സഹായിക്കുന്നു. റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുമായി (ആർ‌സി‌ഒ‌ജി) ചേർന്ന് ബി‌എസ്‌യു‌ജി മാർഗ്ഗനിർദ്ദേശങ്ങളും പരിശീലനവും ഗവേഷണവും ക്ലിനിക്കൽ മീറ്റിംഗുകൾക്കുള്ള സൗകര്യവും നൽകുന്നു.
ചരിത്രം
ആർ‌സി‌ഒ‌ജിയുടെ പ്രസിഡന്റ് ബോബ് ഷായുടെ അഭ്യർത്ഥനയെത്തുടർന്ന് 2001-ൽ ബി‌എസ്‌യു‌ജി രൂപീകരിച്ചു. ആർ‌സി‌ഒ‌ജിയെ അവരുടെ സബ്‌സ്പെഷ്യാലിറ്റികളിൽ ഉപദേശിക്കാൻ കഴിയുന്ന സ്പെഷ്യലിസ്റ്റ് സൊസൈറ്റികൾ സ്ഥാപിക്കാൻ അദ്ദേഹം ആഗ്രഹിച്ചു. അവരെ കോളേജിൽ അഫിലിയേറ്റ് ചെയ്യാൻ അദ്ദേഹം ആഗ്രഹിച്ചിരുന്നെങ്കിലും, ഇത് ആദ്യം കൗൺസിൽ നിരസിച്ചു. എന്നിരുന്നാലും, സ്പെഷ്യലിസ്റ്റ് സൊസൈറ്റികളുമായുള്ള അടുത്ത പ്രവർത്തന ബന്ധത്തിന്റെ പ്രാധാന്യം കോളേജ് ഓഫീസർമാർ മനസ്സിലാക്കുകയും ഒരു കോളേജ് ഓഫീസർമാർ/സ്പെഷ്യലിസ്റ്റ് സൊസൈറ്റികളുടെ ലയസൺ ഗ്രൂപ്പ് രൂപീകരിക്കുകയും ചെയ്തു. അഭ്യർത്ഥന സമയത്ത്, റിസർച്ച് യൂറോഗൈനക്കോളജി സൊസൈറ്റി (RUGS) ഒഴികെ, ഒരു ബ്രിട്ടീഷ് യുറോഗൈനക്കോളജിക്കൽ സൊസൈറ്റി നിലവിലില്ലായിരുന്നു. അതിനാൽ, അക്കാലത്ത് RUGS-ന്റെ ചെയർമാനും സെക്രട്ടറിയുമായ ബോബ് ഫ്രീമാനും (ഇപ്പോൾ ഇരുവരും പ്രൊഫസർമാർ) മിസ്റ്റർ വിക് ഖുല്ലറിനെയും സമീപിക്കണമെന്നും ലിൻഡ കാർഡോസോ നിർദ്ദേശിച്ചു. അവർ ഒരു ഭരണഘടന പ്രകാരം പ്രവർത്തിക്കാൻ തുടങ്ങി, ഒരു ജനറൽ കമ്മിറ്റി / എക്സിക്യൂട്ടീവ്, സബ്കമ്മിറ്റികൾ എന്നിവ രൂപീകരിച്ചു.
ഓഡിറ്റ് ഡാറ്റാബേസ് സബ്കമ്മിറ്റി
ഈ ഉപസമിതി എല്ലാ അംഗങ്ങൾക്കും എല്ലാ പ്രോലാപ്‌സ്, ഇൻകണ്ടിനെൻസ് സർജറികൾക്കുമായുള്ള വിവരങ്ങൾ ശേഖരിക്കുന്നതിനുള്ള ഒരു മാർഗം നൽകുന്നു. ഈ ദേശീയ ഡാറ്റാബേസ് എല്ലാ ഡോക്ടർമാർക്കും രോഗികൾക്കും താരതമ്യം ചെയ്യുന്നതിനും ഫലങ്ങൾ അറിയിക്കുന്നതിനും ഉപയോഗപ്രദമാണ്.
ഭരണ ഉപസമിതി,
ഈ ഉപസമിതി സഹപ്രവർത്തകരെ ബിഎസ്‌യുജി അക്രഡിറ്റേഷൻ നേടാൻ സഹായിക്കുന്നു, കൂടാതെ അംഗങ്ങൾക്ക് വിദഗ്ധ റിപ്പോർട്ട് എഴുതുന്നതിൽ പരിശീലനം ലഭിച്ചിട്ടുണ്ടെങ്കിൽ മെഡിക്കോ-ലീഗൽ അഭിപ്രായവും നൽകുന്നു. മുപ്പത്തിയൊന്ന് യൂണിറ്റുകൾ ഇപ്പോൾ ബി‌എസ്‌യു‌ജി അംഗീകൃതമാണ്.
പരിശീലന ഉപസമിതി
യൂറോഗൈനക്കോളജിയിൽ പരിശീലനത്തിന്റെയും വിലയിരുത്തലിന്റെയും നിലവാരം മെച്ചപ്പെടുത്താൻ ഈ ഉപസമിതി ശ്രമിക്കുന്നു. യുറോഗൈനക്കോളജി അഡ്വാൻസ്ഡ് ട്രെയിനിംഗ് മൊഡ്യൂളുകളും യൂറോഗൈനക്കോളജിയിലെ സബ്സ്‌പെഷ്യാലിറ്റി പരിശീലനവുമായി ബന്ധപ്പെട്ട വിഷയങ്ങളിൽ ബന്ധപ്പെട്ട ആർ‌സി‌ഒ‌ജി കമ്മിറ്റികളുമായി ബന്ധപ്പെടുന്നത് വികസിപ്പിച്ചെടുത്തിട്ടുണ്ട്. യൂറോളജിസ്റ്റുകൾ, ഫിസിയോതെറാപ്പിസ്റ്റുകൾ, കോണ്ടിനെൻസ് അഡൈ്വസർമാർ, മെഡിക്കൽ ഫിസിസ്റ്റുകൾ എന്നിവരോടൊപ്പം ഒരു മൾട്ടി-ഡിസിപ്ലിനറി യുറോഡൈനാമിക് പരിശീലന അക്രഡിറ്റേഷനും ടീം സജ്ജീകരിച്ചിട്ടുണ്ട്.
ഗവേഷണ ഉപസമിതി
ഈ കമ്മിറ്റി യുകെയിൽ യുറോഗൈനക്കോളജി ഗവേഷണം പ്രോത്സാഹിപ്പിക്കുന്നു. പുതിയ പ്രോട്ടോക്കോളുകൾ വികസിപ്പിക്കുന്നതിനായി യുകെ കോംപ്രിഹെൻസീവ് റിസർച്ച് നെറ്റ്‌വർക്ക് (യുകെസിആർഎൻ) നാഷണൽ ട്രയൽസ് പോർട്ട്‌ഫോളിയോ, പെൽവിക് ഫ്ലോർ ക്ലിനിക്കൽ സ്റ്റഡീസ് ഗ്രൂപ്പുമായി സഹകരിച്ച് പ്രവർത്തിച്ചിട്ടുണ്ട്.
യോഗങ്ങളുടെ ഉപസമിതി
ഈ ഉപസമിതി മീറ്റിംഗുകളും പരിശീലന അവസരങ്ങളും സംഘടിപ്പിക്കുന്നു. ലൈംഗിക അപര്യാപ്തത, ശസ്ത്രക്രിയാ മാസ്റ്റർക്ലാസ്, ഒബ്‌സ്റ്റട്രിക് പെൽവിക് ഫ്ലോർ പരിക്ക് എന്നിവയെക്കുറിച്ചുള്ള മീറ്റിംഗുകൾ ഉൾപ്പെടെയുള്ള മറ്റ് മീറ്റിംഗുകൾക്ക് പുറമേ, ആർ‌സി‌ഒ‌ജിയുമായി സംയുക്തമായി നടക്കുന്ന വാർഷിക മീറ്റിംഗും ഉണ്ട്.
അസോസിയേറ്റ് അംഗങ്ങളുടെ ഉപസമിതി
ഈ ഉപസമിതി യൂറോഗൈനക്കോളജിയിൽ താൽപ്പര്യമുള്ള ജൂനിയർ ഡോക്ടർമാരെ പ്രതിനിധീകരിക്കുന്നു, മറ്റ് കാര്യങ്ങൾക്കൊപ്പം യൂറോഗൈനക്കോളജിയിൽ താൽപ്പര്യമുള്ള ജൂനിയർ ഡോക്ടർമാർക്കായി മീറ്റിംഗുകൾ സംഘടിപ്പിക്കുന്നു.
റോഡ് ഷോകൾ
യുണൈറ്റഡ് കിംഗ്ഡത്തിന് ചുറ്റുമുള്ള വിവിധ സ്ഥലങ്ങളിൽ ബി‌എസ്‌യു‌ജി പതിവായി യൂറോഗൈനക്കോളജിസ്റ്റുകൾക്കുള്ള മീറ്റിംഗുകൾ നടത്തുന്നു. ഈ മീറ്റിംഗുകളിൽ ബി‌എസ്‌യു‌ജി പ്രതിനിധികൾ, RCOG-യുടെ ക്ലിനിക്കൽ നിലവാരം പ്രോത്സാഹിപ്പിക്കുക, മീറ്റിംഗുകൾ, ഡാറ്റാബേസ് വഴിയുള്ള ഓഡിറ്റിംഗ് ഫലങ്ങൾ, കൂടാതെ IUGA-യുടെ ഒരു അഫിലിയേറ്റ് സൊസൈറ്റി എന്ന നിലയിൽ ഇന്റർനാഷണൽ യുറോജിനക്കോളജി ജേണൽ (IUJ) ഇലക്ട്രോണിക് ആയി സ്വീകരിക്കുക എന്നിവ വഴി നിലവാരം സ്ഥാപിക്കുന്നതിലും ഉയർത്തുന്നതിലും ഉള്ള ബി‌എസ്‌യു‌ജി യുടെ പങ്ക് വിശദീകരിക്കുന്നു.
IUGA, EUGA
2004-ൽ ബി‌എസ്‌യു‌ജി ഔപചാരികമായി ഇന്റർനാഷണൽ യൂറോജിനക്കോളജിക്കൽ അസോസിയേഷൻ (IUGA)- യിൽ അഫിലിയേറ്റ് ചെയ്തു. നിരവധി ബി‌എസ്‌യു‌ജി അംഗങ്ങൾ ഇപ്പോൾ വാർഷിക IUGA മീറ്റിംഗിൽ പങ്കെടുക്കുന്നു, പലരും കമ്മിറ്റികളുടെ ചെയർമാരാണ്, നിലവിലുള്ളതും മുമ്പുള്ളതുമായ IUGA പ്രസിഡന്റുമാർ ബി‌എസ്‌യു‌ജി അംഗങ്ങളാണ്.
ബി‌എസ്‌യു‌ജിക്ക് യൂറോപ്യൻ യൂറോഗൈനക്കോളജിക്കൽ അസോസിയേഷനുമായി (EUGA) ബന്ധമുണ്ട്.
പുറം കണ്ണികൾ
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
മുറസാക്കി ഷിക്കിബു
ഒരു ജപ്പാനീസ് നോവലിസ്റ്റും കവയിത്രിയുമായിരുന്നു മുറസാക്കി ഷിക്കിബു. (ജ. 973 or 978 – മ. 1014 or 1031).ലേഡി മുറസാക്കി  എന്ന പേരിൽ പ്രശസ്തയായ അവരുടെ യഥാർത്ഥനാമം അജ്ഞാതമാണ്.ജപ്പാനിൽ ഹ്യാൻ കാലഘട്ടത്തിൽ ജീവിച്ചിരുന്ന എഴുത്തുകാരിയായിരുന്നു. ഏറ്റവും പഴയ നോവലും ഒരു ജപാനീസ് ക്ലാസിക്കുമായ The Tale of Genjiയുടെ കർത്താവ് എന്ന നിലയിൽ അവർ പ്രശസ്തയാണ്.
ആദ്യകാലജീവിതം
സി.973 ജപ്പാനിലെ ഹിയാൻ-കയോയിൽ ഒൻപതാം നൂറ്റാണ്ടിൽ ജീവിച്ചിരുന്ന ഫൂജിവാറ റീജന്റ് ഫ്യൂജിവാറ നോ യോഷിയോഫുസായുടെ ഫ്യൂജിവാറ വംശത്തിൽ ആണ് മുരാസാക്കി ഷികിബു ജനിച്ചത്.
പുറംകണ്ണികൾ
വർഗ്ഗം:ജാപ്പനീസ് കവികൾ
നദെഗെ ഉവാംവേസി
റുവാണ്ടൻ നടിയാണ് നഡെഗെ ഉവാംവേസി (ജനനം 1993). റുവാണ്ടൻ ടെലിവിഷനിലെ ഏറ്റവും ജനപ്രിയ നടിമാരിൽ ഒരാളായ നഡെഗെ, സിറ്റി മെയ്ഡ് എന്ന ടിവി പരമ്പരയിലെ 'നാന' എന്ന കഥാപാത്രത്തിലൂടെയാണ് അറിയപ്പെടുന്നത്. അഭിനയത്തിന് പുറമെ അവർ ഗായികയും ഫാഷൻ ഡിസൈനറും കൂടിയാണ്.
സ്വകാര്യ ജീവിതം
അവർ 1993 ൽ റുവാണ്ടയിൽ ജനിച്ചു.
അവർ തന്റെ ബ്രാൻഡ് നാമത്തിൽ 'നാന ഫാഷൻ ഷോപ്പ്' എന്ന പേരിൽ ഒരു ബോട്ടിക് തുറന്നു. ആദ്യ വിവാഹത്തിൽ അവർക്ക് ഒരു മകനുണ്ട്, ഗൻസ ബെന്നി ലക്കി.
കിസിറ്റോ മിഹിഗോ എന്ന ഗായകനുമായി അവർ പ്രണയത്തിലാണെന്നാണ് കിംവദന്തികൾ. എന്നാൽ പിന്നീട് അവർ അത് നിഷേധിക്കുകയും അവൻ ഒരു സുഹൃത്ത് മാത്രമാണെന്ന് പറയുകയും ചെയ്തു. എന്നിരുന്നാലും, അടുത്തിടെ അവർ വിവാഹത്തിന് ഒരുങ്ങുന്നതായി റിപ്പോർട്ട് ചെയ്യപ്പെട്ടു. എന്നാൽ, ആരോപണങ്ങൾ അവർ വീണ്ടും നിഷേധിച്ചു.
കരിയർ
അഭിനയിക്കുന്നതിന് മുമ്പ് 'ക്വീൻ നടേഗെ' എന്ന പേരിൽ പാടിയിരുന്ന ഗായികയായിരുന്നു നടേഗെ. 2009-ൽ അവർ 'റിയജാംബോ' പാടിയ 'ദി ക്വീൻസ്' എന്ന ബാൻഡിന്റെ ഭാഗമായിരുന്നു അവർ.
നാടകം പഠിക്കാൻ ക്വെതു ഫിലിം ഇൻസ്റ്റിറ്റ്യൂട്ടിൽ ചേർന്നു. പിന്നീട്, ക്വെതുവിലെ അവരുടെ അഭിനയ വൈദഗ്ധ്യം ശ്രദ്ധിച്ച കെന്നഡി മസിമ്പാക്ക അവളെ അഭിനയത്തിലേക്ക് പരിചയപ്പെടുത്തി. ർവാസിബോ എന്ന സിനിമയിൽ മസിമ്പക അവർക്ക് ഒരു ചെറിയ വേഷം നൽകി. അത് അവരുടെ കന്നി സിനിമാ അഭിനയ വേഷമായി മാറി. 2016-ൽ, ടെലിവിഷൻ സീരിയലായ മ്യൂട്ടോണിയിൽ അവർ പ്രധാന വേഷത്തിൽ അഭിനയിച്ചു.
പിന്നീട്, കാതറിൻ, എൻകുബിറ്റോ യാ ന്യമുൻസി തുടങ്ങി നിരവധി ജനപ്രിയ സിനിമകളിലും ടെലിവിഷൻ സീരിയലുകളിലും അവർ അഭിനയിച്ചു. 2016ൽ സിറ്റി മെയ്ഡ് എന്ന ടെലിവിഷൻ സീരിയലിൽ അഭിനയിച്ചു. ഈ ഷോ പൊതുജനങ്ങൾക്കിടയിൽ വളരെ പ്രചാരം നേടിയതോടെ അവർ 'നാന' എന്നാണ് അറിയപ്പെട്ടിരുന്നത്.
പുറംകണ്ണികൾ
വർഗ്ഗം:റുവാണ്ടൻ നടിമാർ വർഗ്ഗം:1993-ൽ ജനിച്ചവർ
വിലിവിലി
ഹവായ് ദ്വീപുകളിൽ കാണപ്പെടുന്ന ഫാബേസീ എന്ന പയർ കുടുംബത്തിലെ പൂച്ചെടികളുടെ ഒരു ഇനമാണ് എറിത്രീന സാൻഡ്‌വീസെൻസിസ് എന്ന ശാസ്ത്രീയ നാമമുള്ള വിലിവിലി. സ്വാഭാവികമായും അവിടെ കാണപ്പെടുന്ന എറിത്രീനയുടെ ഏക ഇനം ഇതാണ്. ദ്വീപിൽ 600 മീറ്റർ (2,000 അടി) ഉയരത്തിൽ സ്ഥിതിചെയ്യുന്ന ഹവായിയൻ ഉഷ്ണമേഖലാ വരണ്ട വനങ്ങളിലെ ചരിവുകളിൽ ഇത് കാണപ്പെടുന്നു.
വിലിവിലി എന്നാൽ ഹവായിയൻ ഭാഷയിൽ "ആവർത്തിച്ച് വളച്ചൊടിച്ചു" എന്നാണ് അർത്ഥമാക്കുന്നത്. വിത്തുകൾ വെളിപ്പെടുത്തുന്നതിനായി വളച്ചുതിരിക്കുന്ന സീഡ് പോഡുകളെയാണ് ഇത് സൂചിപ്പിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ഹവായിയിലെ സസ്യങ്ങൾ വർഗ്ഗം:അലങ്കാര വൃക്ഷങ്ങൾ വർഗ്ഗം:ഫാബേസീ
പി. എൻ. ഹക്സർ
പരമേശ്വർ നാരായൺ ഹക്സർ (4 September 1913 – 25 നവംബർ 1998) ഒരു ഇന്ത്യൻ ബ്യൂറോക്രാറ്റും നയതന്ത്രജ്ഞനുമായിരുന്നു. ഇന്ത്യൻ പ്രധാനമന്ത്രി ഇന്ദിരാഗാന്ധിയുടെ പ്രിൻസിപ്പിൾ സെക്രട്ടറി (1971–73) എന്നനിലയിലാണ് അദ്ദേഹം ശ്രദ്ധെയനായത്.ശേഷം പ്ലാനിങ്ങ് കമ്മീഷൻ ഡെപ്യൂട്ടി ചെയർമാനായും ജവഹർലാൽ നെഹ്രു സർവകലാശാലയുടെ ചാൻസലറായും അദ്ദേഹം പ്രവർത്തിച്ചു.
ഒരു കശ്മീരി പണ്ഡിറ്റായിരുന്ന ഹക്സർ 'കശ്മീരി മാഫിയ' എന്നറിയപ്പെട്ടിരുന്ന ഇന്ധിരാഗന്ധിയുടെ വിശ്വസ്ത ഉപ ദേവഷ്ടാക്കളിൽ പ്രധാനിയായിരുന്നു.
പുറത്തേക്കുള്ള കണ്ണികൾ
വർഗ്ഗം:അലഹബാദ് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:1998-ൽ മരിച്ചവർ വർഗ്ഗം:1913-ൽ ജനിച്ചവർ
ജർമനിയിലെ പൊതുസർക്കാർ
ജനറൽ ഗവണ്മെന്റ് അല്ലെങ്കിൽ General Governorate (Generalgouvernement, Generalne Gubernatorstwo, Генеральна губернія), എന്നത് ഹിറ്റ്‌ലറുടെ നാസി ജർമനി രണ്ടാം ലോകമഹായുദ്ധത്തിന്റെ ആരംഭത്തിൽ പോളണ്ട് കയ്യേറിയതിനുശേഷം പോളണ്ടിന്റെയും യുക്രെയിനിന്റെയും ഭാഗങ്ങൾ കൂട്ടിച്ചേർത്ത് ഉണ്ടാകിയ ഒരു ഭൂവിഭാഗമാണ്.
സതാംപ്ടൺ ദ്വീപ്
സതാംപ്ടൺ ദ്വീപ്, ഹഡ്സൺ ഉൾക്കടലിന്റെ പ്രവേശന കവാടത്തിൽ ഫോക്സ് ബേസിനിൽ സ്ഥിതിചെയ്യുന്ന ഒരു വലിയ ദ്വീപാണ്. കനേഡിയൻ ആർട്ടിക് ദ്വീപസമൂഹത്തിലെ വലിയ ദ്വീപുകളിലൊന്നായ ഈ ദ്വീപ് കാനഡയിലെ നുനാവടിൽ കിവാലിക് മേഖലയുടെ ഭാഗമാണ്. സ്റ്റാറ്റിസ്റ്റിക്സ് കാനഡയുടെ കണക്കനുസരിച്ച് ഈ ദ്വീപിന്റെ വിസ്തീർണ്ണം 41,214 ചതുരശ്ര കിലോമീറ്ററാണ് (15,913 ചതുരശ്ര മൈൽ). ഇത് ലോകത്തിലെ 34 ആമത്തെ ഏറ്റവും വലിയ ദ്വീപും കാനഡയിലെ ഒൻപതാമത്തെ വലിയ ദ്വീപുമാണ്.
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
ഗ്രെയ്സ് കൂളിഡ്ജ്
ഗ്രെയ്സ് അന്ന ഗുഡ്ഹ്യൂ കൂളിഡ്ജ്  (ജീവിതകാലം : ജനുവരി 3, 1879 –  ജൂലൈ 8, 1957) അമേരിക്കൻ ഐക്യനാടുകളുടെ മുപ്പതാമത്തെ പ്രസിഡൻറായിരുന്ന കാൽവിൻ കൂളിഡ്‍ജിൻറെ ഭാര്യയും അദ്ദേഹം പ്രസിഡൻറായിരുന്ന 1923 മുതൽ 1929 വരെയുള്ള കാലത്ത്ത യു.എസ്. പ്രഥമവനിതയുമായിരുന്നു. 1902 ൽ യൂണിവേഴ്സിറ്റി ഓഫ് വെർമോണ്ടി ൽ നിന്നു ടീച്ചിംഗിൽ ബിരുദമെടുക്കുകയും മസാച്ച്യുസെറ്റ്സി ലെ നോർത്താംപ്ടണിലു ള്ള “ക്ലാർക്ക് സ്കൂൾസ് ഓഫ് ഹിയറിങ് & സ്പീച്ച്"ൽ ചേർന്ന് ബധിരരായ കുട്ടികൾക്ക് അധരചലനങ്ങളിലൂടെ ആശയവിനിമയം നടത്തുന്നതിനുള്ള പരിശീലനം നൽ‌കി. 1904 ൽ അവർ കാൽവിൻ കൂളിഡ്ജിനെ കണ്ടുമുട്ടുകയും തൊട്ടടുത്ത വർഷം അവർ തമ്മിൽ വിവാഹതരാകുകയും ചെയ്തു.
1929 ൽ കാൽവിൻ കൂളിഡ്ജിൻറെ പ്രസിഡൻറായുള്ള ഔദ്യോഗിക കാലാവധി അവസാനിച്ചപ്പോൾ ദമ്പതികൾ നോർത്താംപ്ടണിലേയ്ക്കു പോയി. 1933 ൽ ഭർത്താവിൻറെ മരണശേഷം അവർ വീണ്ടും ബധിരരായ കുട്ടികളോപ്പം ജോലി ചെയ്യുകയും അനേകം മാഗസിനകളിൽ ലേഖനങ്ങൾ എഴുതുകയും ചെയ്തിരുന്നു. മെർസേർസ്ബർഗ്ഗ് അക്കാദമി, ക്ലാർക്ക് സ്കൂൾ എന്നിവയുടെ ബോർഡുകളിൽ അവർ അംഗമായിരുന്നു. രണ്ടാം ലോകമഹായദ്ധത്തിൻറെ തുടക്കത്തിൽ ഗ്രെയിസ് ഒരു നാടൻ നോർത്താംപ്ടൺ കമ്മിറ്റിയിൽ ചേർന്ന് യൂറോപ്പിൽനിന്നുള്ള ജൂത അഭയാർത്ഥികളെ സഹായിക്കുന്നതിനുള്ള പ്രവർത്തനങ്ങളിൽ ഏർപ്പെടുകയും തന്റെ ഭവനം 1942 ജൂലൈ 21 ന് സ്ഥാപിതമായ WAVES (Women Accepted for Volunteer Emergency Service) എന്ന യു.എസ്. നേവൽ റിസർവ്വിൻറെ വനിതാ വിംഗിന് പാട്ടത്തിനു നൽകുകയും ചെയ്തു. 1957 ൽ ഗ്രെയ്സ്ഹൃദ്രോഗത്താൽ അവർ മരണമടയുകയും വെർമോണ്ടിലെ പ്ലിമത്തിൽ ഭർത്താവിൻറെയും മകൻറെയും ശവകുടീരത്തിനു സമീപം സംസ്കരിക്കപ്പെടുകയും ചെയ്തു.
ആദ്യകാല ജീവിതം
ഗ്രെയ്സ അന്ന ഗുഡ്ഹ്യൂ 1879 ജനുവരി മൂന്നിന് വെർമോണ്ടി ലെ ബർലിങ്ടണിൽ ജനിച്ചു. ആൻഡ്രൂ ഇസ്സാക്ലർ ഗുഡ്ഹ്യൂവിന്റെയും (1848-1923) ലെമിറ ബാരറ്റ് ഗുഡീയുടെയും (1849-1929) ഏക സന്താനമായിരുന്നു അവർ. ഇംഗ്ലീഷ് പിന്തുടർച്ചയായിരുന്നു അവരുടേത്. ഒരു സാധാരണ വീട്ടമ്മയായിരുന്ന ഗ്രെയസിൻറെ മാതാവ് അവരെ തയ്യൽ, പാചകം, ഗാർഡനിംഗ് തുടങ്ങിയവ പരിശീലിപ്പിച്ചിരുന്നു.
ബർലിങ്ടണിലുള്ള ഒരു നാടൻ പബ്ലിക് ഗ്രേഡ സ്കൂളിൽ അഞ്ചാം വയസിലാണ് ഗ്രെയ്സ് വിദ്യാഭ്യാസം ആരംഭിച്ചത്. പിന്നീട് ബെർലിങ്ടൺ പബ്ലിക് മിഡിൽ സ്കൂളിൽ ചേർന്നു. ഇക്കാലത്ത് ഗ്രെയ്സ് സംഗീതത്തിൽ തൽപരയാകുകയും പിയാനോ പാഠങ്ങൾ സ്വായത്തമാക്കുകയും ചെയ്തു. 1893 ൽ അവർ ബർലിങ്ടൺ ഹൈസ്കൂളിൽ പഠനത്തിന് ചേർന്നു. അവിടെനിന്ന് ലാറ്റിൻ, ഫ്രഞ്ച് ഭാഷകളും ഭൂഗർഭശാസ്ത്രം, ജീവശാസ്ത്രം, രസതന്ത്രം എന്നിവ  പഠിച്ചു. ഇതിനിടെ ഒരു സ്വകാര്യസ്ഥാപനത്തിൽ നിന്ന് പ്രസംഗകലയിലും പ്രാവീണ്യം നേടി. ബധിരരായം കുട്ടകൾക്കു പരിശീലനം നൽകുന്ന ഒരു ബാല്യകാല സുഹൃത്തിൽനിന്നുള്ള പ്രചോദനമുൾക്കൊണ്ട്, അവർ ഈ വിഷയത്തിൽ ക്ലാർക്ക് സ്കൂൾസ് ഫോർ ഹിയറിങ് & സ്പീച്ച് എന്ന സ്ഥാപനത്തിൽ പരിശീലനത്തിനു ചേരുകയും അവിടെ ഒരു അദ്ധ്യാപികയായി ജോലി ചെയ്യാനാരംഭിക്കുകയും ചെയ്തു. ബധിരരായ കുട്ടികളെ വിദ്യാഭ്യാസം ചെയ്യിക്കുന്നത് അവരുടെ ജീവിതംമുഴുവൻ നിറഞ്ഞുനിന്ന അഭിലാഷമായിത്തീർന്നു.
കോളജ് ജീവിതകാലത്ത് ഗ്രെയസ് അനവധി ചെറുപ്പക്കാരുമായി ഇടപഴകിയിരുന്നു. അതിലൊന്ന് ഫ്രാങ്ക് ജോയ്നർ എന്നയാളായിരുന്നു. വിവാഹത്തിനടുത്തുവരെയെത്തിയ ഈ ബന്ധം 1903 ൽ യുവ അഭിഭാഷകനായ കാൽവിൻ കൂളിഡ്ജുമായി കണ്ടുമുട്ടിയതോടെ അവസാനിച്ചു. Grace's ഗ്രെയിസിൻറെ ഉർജ്ജസ്വലതയും ആകർഷണശക്തിയും കൂളിഡ്ജിനെ വല്ലാതെ ആകർഷക്കുകയും 1905 ൽ അദ്ദേഹം വിവാഹാഭ്യർത്ഥന നടത്തുകയും ചെയ്തു. ഗ്രെയസ് വിവാഹത്തിനു സമ്മതം മൂളിയെങ്കിലും അവരുടെ മാതാവ് ആദ്യം അനുകൂലമായിരുന്നില്ല. 1905 ഒക്ടോബവ്‍ 4 ന് ഗുഡ്ഹ്യൂവും കൂളിഡ്ജും ലളിതമായ ചടങ്ങിൽ വധുവിന്റെ ബർലിങ്ടണിലെ കൂളിഡ്ജ് ഹൌസിൽവച്ച് വിവാഹിതരായി. ഈ വീട് 1993 ൽ ചാംപ്ലെയിൻ കോളജിൻറെ നേതൃത്വത്തിൽ പൂർവ്വസ്ഥിതിയിലാക്കിയിരുന്നു. ഒരാഴ്ച്ച മോൺട്രിയലിൽ ചെലവഴിച്ചശേഷം ദമ്പതികൾ മസാച്ച്യുസെറ്റ്സിലെ നോർത്താംപ്ടണിൽ വാസമുറപ്പിച്ചു. 1907 ൽ മസാച്ച്യുസെറ്റ്സ് ജനറൽ കോർട്ടിലേയ്ക്കു തെരഞ്ഞെടുക്കപ്പെട്ടതിനു ശേഷം കാൽവിൻ കൂളിഡ്ജിന്റെ രാഷ്ട്രീയ ജൈത്യയാത്ര ആരംഭിച്ചു. ഇതിനു ശേഷം ഒന്നിനുപുറകേ ഒന്നായി, 3 തവണ ഒരു വർഷം കാലാവധിയുള്ള  മസാച്ച്യുസെറ്റ്സ് ലെഫ്റ്റനൻറ ഗവർണർ പദവിയിൽ (1916 -1918) തെരഞ്ഞെടുക്കപ്പെട്ടിരുന്നു. അതിനുശേഷം ഒരുതവണ മസാച്ച്യൂസെറ്റ് ഗവർണറായി. 1920 ൽ വൈസ് പ്രസിഡന്റായി തെരഞ്ഞടുക്കപ്പെടുകയും 1921 മാർച്ച് മാസത്തിൽ ഔദ്യാഗികമായി ചുമതലയേറ്റെടുക്കുകയും ചെയ്തു. ഇക്കാലത്ത് ഗ്രെയിസ്‍ പൊതുജീവിതത്തിലേയ്ക്കു എത്തിനോക്കുകപോലും ചെയ്തില്ല.
പ്രഥമവനിതാ സ്ഥാനം
ഹാർഡിങ്ങ‍ൻറെ മരണശേഷം കാൽവിൻ കൂളിഡ്ജ് പ്രസിഡൻറുപദത്തിലെത്തി. ഭർത്താവിൻറെ അഭീഷ്ടപ്രകാരം ഗ്രെയ്സ് പുതിയ ഭരണകൂടത്തിനു കീഴിൽ നാട്യങ്ങളില്ലാത്തതും അന്തസ്സുറ്റതുമായ പുതിയൊരു പൊതുജീവിതത്തിനു തുടക്കമിട്ടു. ജനപ്രിയയായ വൈറ്റ് ഹൌസ് ആതിഥേയയായിരുന്നു അവർ.1931 ൽ, അക്കാലത്തു ജീവിച്ചിരുന്ന 12 മഹതികളായ വനിതകളിൽ ഒരാളായി അവർ തെരഞ്ഞെടക്കപ്പെട്ടിരുന്നു.
പിൽക്കാല ജീവിതവും മരണവും
നോർതാംപ്ടണിൽ കൂടുതൽ സ്വകാര്യത ലഭിക്കുന്നതിനായി കൂളിഡ്ജ് കുടുബം “ബീച്ചസ്” എന്ന പേരിൽ ഒരു വലിയ വീടും വിശാലമായി സ്ഥലവും വാങ്ങുകയുണ്ടായി. 1933 ജനുവരി 5 ന്, തൻറെ അറുപതാമത്തെ വയിസിൽ പെട്ടെന്നുണ്ടായ ഹൃദയാഘാതത്താൽ മുൻ പ്രസിഡൻറ് മരണപ്പെട്ടത് ഇവിടെവച്ചായിരുന്നു. ഭർത്താവിൻറെ മരണത്തിനു ശേഷം ഗ്രെയിസ് കൂളിഡ്ജ് ബധിരരായ കുട്ടികളുടെ പഠനകാര്യങ്ങളിൽ ശ്രദ്ധ കേന്ദ്രീകരിച്ചു. റെഡ് ക്രോസിൻറെ ഒരു സജീവ പ്രവർത്തകയായിരുന്നു അവർ. 1957 ജൂലൈ 8 ന് തൻറെ 78 ആമത്തെ വയസിൽ അവർ ഈ ലോകത്തോട് വിടപറയുകയും വെർമോണ്ടിലെ പ്ലിമത്തിൽ ഭർത്താവിൻറെയും മകൻറെയും ശവകുടീരങ്ങൾക്കു സമീപം സംസ്കാരം നടത്തപ്പെടുകയും ചെയ്തു.
അവലംബം
വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ വർഗ്ഗം:1879-ൽ ജനിച്ചവർ വർഗ്ഗം:1957-ൽ മരിച്ചവർ
ജോസഫ് ഹൈഡൻ
ഫ്രാൻസ് ജോസഫ് ഹൈഡൻ (1732 മാർച്ച് 31 – 1809 മേയ് 31), ഒരു  ഓസ്ട്രിയൻ സംഗീതസംവിധായകനായിരുന്നു. ജോസഫ് ഹൈഡൻ എന്നായിരുന്നു ഇദ്ദേഹം പൊതുവിൽ അറിയാപ്പെട്ടിരുന്നത്. ക്ലാസ്സിക്കൽ കാലഘട്ടത്തിലെ പ്രധാന സംഗീതസംവിധായകരിലൊരാളായിരുന്നു ഇദ്ദേഹം. "സിംഫണിയുടെ പിതാവ്", "സ്ട്രിംഗ് ക്വാർട്ടറ്റിന്റെ പിതാവ്" എന്നും ഈ മേഖലയിൽ നൽകിയ സംഭാവനകളാൽ ഇദ്ദേഹം അറിയപ്പെടുന്നുണ്ട്. പിയാനോ ട്രയോ സൊണാറ്റ ഫോമിന്റെ പരിണാമം എന്നീ വിഷയങ്ങളിലും ഇദ്ദേഹം വലിയ സംഭാവനകൾ നൽകിയിട്ടുണ്ട്.
ജീവിതകാലം മുഴുവൻ ഇദ്ദേഹം ഓസ്ട്രിയയിലാണ് താമസിച്ചിരുന്നത്. ധനിക കുടുംബമായിരുന്ന എസ്റ്റർഹേസിയുടെ സദസ്സിലെ സംഗീതജ്ഞനായാണ് ഇദ്ദേഹം അധിക കാലവും കഴിഞ്ഞത്. മറ്റ് സംഗീതജ്ഞരിൽ നിന്നും സംഗീതത്തിലെ പുതിയ രീതികളിൽ നിന്നും തന്റെ ജീവിതത്തിന്റെ അവസാന ഘട്ടം വരെ ഇദ്ദേഹം വേറിട്ടാണ് നിലകൊണ്ടത്. അദ്ദേഹത്തിന്റെ തന്നെ വാക്കുകളിൽ ഇതിനാൽ "മൗലികമായ സൃഷ്ടികളുണ്ടാക്കാൻ ഇദ്ദേഹം നിർബന്ധിതനായിരുന്നു". At the time of his death, he was one of the most celebrated composers in Europe.
സംഗീതസംവിധായകൻ എന്ന നിലയി‌ൽ പ്രസിദ്ധനായ മൈക്കൽ ഹൈഡന്റെയും, ടെനർ ഗായകനായ ജൊഹാൻ ഇവാഞ്ജലിസ്റ്റ് ഹൈഡന്റെയും സഹോദരനാണിദ്ദേഹം. ഇദ്ദേഹം മൊസാർട്ടിന്റെ സുഹൃത്തും ബീഥോവന്റെ അദ്ധ്യാപകനുമായിരുന്നു.
വെള്ളച്ചാട്ടം
ലഘുചിത്രം|വെള്ളച്ചാട്ടം വീക്ഷിക്കുന്ന ഒരു കുടുംബം.
800px|ചട്ടരഹിതം|അർജന്റീനയിലെ [[ഇഗ്വാസു വെള്ളച്ചാട്ടം]]
സമതലപ്രദേശത്തിലൂടെ ഒഴുകുന്ന നദി, കുന്നിൻപ്രദേശങ്ങളുടെ ചെങ്കുത്തായ ഭാഗങ്ങളിലെത്തുമ്പോൾ കുത്തനെ താഴോട്ട് പതിക്കുന്നു. നദീജലത്തിന്റെ ഈ ഒഴുക്കിനെയാണ് വെള്ളച്ചാട്ടം അഥവാ ജലപാതം(ഇംഗ്ലിഷിൽ: Waterfall) എന്ന് പറയുന്നത്. ഇന്ത്യയിലെ ഏറ്റവും ഉയരം കൂടിയ വെള്ളച്ചാട്ടമാണ് ജോഗ്.
രൂപീകരണം
ഒരു നദിയുടെ ഉദ്ഭവത്തിനടുത്തായാണ് സാധാരണ വെള്ളച്ചാട്ടങ്ങൾ കാണപ്പെടുന്നത്.
തരങ്ങൾ
ലഘുചിത്രം|[[അതിരപ്പിള്ളി വെള്ളച്ചാട്ടം]]
അവലംബം
വർഗ്ഗം:ജലം
ജോൺ എഫ് നാഷ്
ഗെയിം തിയറിയിൽ മൌലികവും സുപ്രധാനവുമായ സംഭാവനകൾ നൽകിയ ലോകപ്രശസ്ത ഗണിതശാസ്ത്രജ്ഞനാണ് ""ജോൺ എഫ് നാഷ് ജൂനിയർ"". ഗെയിം തിയറിയിൽ ഉള്ള അദ്ദേഹത്തിൻറെ സംഭാവനകൾ പരിഗണിച്ചു കൊണ്ട് 1994-ലെ സാമ്പത്തികശാസ്ത്രത്തിനുള്ള നോബൽ പുരസ്‌കാരം അദ്ദേഹത്തിന് ലഭിക്കുകയുണ്ടായി. 2015-ൽ ഗണിതശാസ്ത്രത്തിലെ പരമോന്നത പുരസ്കാരങ്ങളിൽ ഒന്നായ ആബേൽ പുരസ്‌കാരവും ലഭിച്ചു.
1995ഇൽ അദ്ദേഹത്തിനു സ്കിസോഫ്രീനിയ എന്ന അസുഖം പിടിപെട്ടു. അദ്ദേഹത്തിന്റെ ജീവിതവും, രോഗവുമായുള്ള പോരാട്ടം ആസ്പദമാക്കി നിർമിച്ച ഹോളിവുഡ് ചലച്ചിത്രമാണ്‌ എ ബ്യൂട്ടിഫുൾ മൈൻ‌ഡ്.
ബാല്യകാലവും വിദ്യഭ്യാസവും
ജോൺ ഫോർബസ് നാഷ്- മാർഗരെറ്റ് വിർജിനിയ ദമ്പതികളുടെ മകനായി 1928 ജൂൺ 13 ന് വെസ്റ്റ് വിർജിനിയായിലെ ബ്ലൂ ഫീൽഡിൽ അദ്ദേഹം ജനിച്ചു. ചെറുപ്പത്തിൽ വളരെ ഏകാകിയും ഉൾവലിഞ്ഞ പ്രകൃതവും ഉള്ളയാളായിരുന്നു അദ്ദേഹം.
ജോർജ് വെസ്റിംഗ്ഹൌസ് സ്കോളർഷിപ്പിന്റെ ദേശീയതലത്തിലെ 10 വിജയികളിൽ ഒരാളായിരുന്നു അദ്ദേഹം. ഇത് മുഖേന മുഴുവൻ സ്കോളർഷിപോടെ കാർനെജി ഇൻസ്റ്റിറ്റ്യൂട്ട് ഓഫ് ടെക്നോളജിയിൽ പ്രവേശനം ലഭിച്ചു. അവിടെ അദ്ദേഹം കെമിക്കൽ എഞ്ചിനീയറിങ്ങിനാണ് ആദ്യം ചേർന്നത്‌. പിന്നീട് കെമിസ്ട്രിയിലേക്കും ശേഷം ഗണിതശാസ്ത്രതിലെക്കും അദ്ദേഹം‍ മാറി. 1948-ൽ ഗണിതശാസ്ത്രത്തിൽ B.S ഉം M.S ഉം ഒരുമിച്ചു കരസ്ഥമാക്കി. തുടർന്നുള്ള ബിരുദാനന്തര പഠനങ്ങൾക്കായി പ്രിൻസ്ടൺ സർവ്വകലാശാലയിൽ ചേർന്നു. നാഷ് സംതുലിതാവസ്ഥ എന്ന് പിൽക്കാലത്ത് അറിയപ്പെട്ട ഇക്വിലിബ്രിയം തിയറിയിൽ ആണ് അവിടെ അദ്ദേഹം പ്രധാനമായും പ്രവർത്തിച്ചത്.
ഗണിത ശാസ്ത്രത്തിലെ സംഭാവനകൾ
1950-ൽ "നോൺ കോ-ഓപ്പറേറ്റീവ് ഗെയിം തിയറി"യെക്കുറിച്ചുള്ള തെസിസിനു Ph.D ലഭിച്ചു. വർഷങ്ങൾക്കു ശേഷം 1994-ൽ നാഷിനു നോബേൽ പുരസ്കാരം നേടിക്കൊടുത്തത് ഇതേ തെസിസ് ആയിരുന്നു.
1952 മുതൽ മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ഇൻസ്ട്രക്ടർ അയി സേവനം അനുഷ്ടിച്ചു.
ഭാഗിക അവകലന സമവാക്യങ്ങൾ (Partial Differential Equation), ഡിഫറെൻഷ്യൽ ജ്യോമെട്രി (Differential Geometry) തുടങ്ങിയവയാണ് അദ്ദേഹം പ്രവർത്തിച്ച ഗണിതശാസ്ത്രത്തിലെ മറ്റു മേഖലകൾ.
മാനസിക രോഗം
1959-ൽ ആണ് സ്കിസോഫ്രീനിയയുടെ ആദ്യ ലക്ഷണങ്ങൾ കാണിച്ചു തുടങ്ങിയത്. അസുഖത്തിൻറെ ആദ്യ സൂചനകൾ ചിത്തഭ്രമം ആയിരുന്നു. ചുവന്ന ടൈ കെട്ടിയവരെല്ലാം കമ്മ്യൂണിസ്റ്റുകാരാണെന്ന് അദ്ദേഹം‍ തെറ്റിദ്ധരിച്ചു. അവർ തനിക്കും രാജ്യത്തിനും എതിരായി ഗൂഢാലോചന നടത്തുകയാണെന്നായിരുന്നു അദ്ദേഹത്തിന്റെ തോന്നൽ. അമേരിക്കൻ സർകാർ, കമ്മ്യൂണിസ്റ്റ്‌കാർ അയയ്ക്കുന്ന രഹസ്യ കോഡുകൾ ഡീകോഡ് ചെയ്യാൻ തന്നെ ഏൽപ്പിച്ചതായും കരുതി. കമ്മ്യൂണിസ്റ്റുകാർ നടത്തുന്ന ഗൂഢാലോചനയെക്കുറിച്ച് നാഷ് അമേരിക്കൻ എംബസ്സിക്ക് കത്തുകൾ അയയ്കാൻ തുടങ്ങി. ഒരിക്കൽ അമേരിക്കൻ മാത്തമറ്റിക്കൽ സൊസൈറ്റിയിൽ റീമാൻ പരികല്പനയെക്കുറിച്ച് ഒരു പ്രഭാഷണം നൽകുമ്പോൾ അസുഖം കൂടുതൽ വഷളായി. അവിടെ ഇരിക്കുന്ന ആർക്കും അദ്ദേഹം പറയുന്നത് തിരിച്ചറിയാൻ പറ്റാതെയായി. ഇതിനു ശേഷമാണ് അദ്ദേഹം ഈ രോഗത്തിനു ചികിത്സ സ്വീകരിയ്ക്കാൻ തുടങ്ങിയത്. എന്നാൽ ചികിൽസയ്ക്ക് വിധേയനാകാൻ അദേഹത്തിന് തീരെ താല്പര്യം ഇല്ലായിരുന്നു. ഇടയ്ക്കൊക്കെ അദ്ദേഹം മരുന്നുകൾ കഴിക്കാതെ ഇരിക്കുമായിരുന്നു. 1970-ന് ശേഷം ആശുപത്രിയിൽ പോകുന്നതും മരുന്ന് കഴിക്കുന്നതും സ്വന്തം ഇഷ്ടപ്രകാരം നിർത്തി.
ഏകദേശം 1995 ആയപ്പോഴേയ്ക്കും അസുഖം മാറി. സാധാരണ ഗതിയിൽ സ്കിസോഫ്രീനിയ വരുന്നതിൽ 20 ശതമാനം ആൾക്കാർ രോഗത്തിൽ നിന്നും മോചനം നേടാറുണ്ട്.
മരണം
2015 മെയ്‌ 23ന് ന്യൂ ജെഴ്സി ടേൺപൈക്കിൽ ഉണ്ടായ കാറപകടത്തിൽ നാഷും അദ്ദേഹത്തിന്റെ ഭാര്യ അലീഷ്യ നാഷും അന്തരിച്ചു. നോർവയിൽ നിന്നും ആബേൽ പുരസ്‌കാരം വാങ്ങി എയർപോർട്ടിൽ നിന്നും തിരിച്ചുവരുന്ന വഴി അദ്ദേഹം സഞ്ചരിച്ചിരുന്ന വാഹനത്തിൻറെ നിയന്ത്രണം നഷ്ടപ്പെടുകയും, തുടർന്നുണ്ടായ അപകടത്തിൽ മരണപ്പെടുകയും ആയിരുന്നു. മരിക്കുമ്പോൾ അദ്ദേഹത്തിനു 86 വയസ്സായിരുന്നു.
പുറംകണ്ണികൾ
വർഗ്ഗം:ഗണിതശാസ്ത്രജ്ഞർ വർഗ്ഗം:1928-ൽ ജനിച്ചവർ
മാമത്ത് ഗുഹാ ദേശീയോദ്യാനം
അമേരിക്കൻ ഐക്യനാടുകളിലെ കെന്റക്കി സംസ്ഥാനത്തിലെ ഒരു ദേശിയോദ്യാനമാണ് മാമത്ത് കേവ് ദേശീയോദ്യാനം( ഇംഗ്ലീഷ്: Mammoth Cave National Park). ലോകത്തിൽ ഇന്നറിയപ്പെടുന്നതിൽ വെച്ച് ഏറ്റവും ബൃഹത്തായ ഗുഹാശൃംഖലയായ മാമത്ത് ഗുഹയും അതിനെ ചുറ്റപ്പെട്ടുകിടക്കുന്ന പ്രദേശങ്ങളും ഈ ദേശീയോദ്യാനത്തിന്റെ ഭാഗമാണ്. മാമത്ത് ഫ്ലിൻറ്റ് റിഡ്ജ് കേവ് സിസ്റ്റം (Mammoth-Flint Ridge Cave System) എന്നാണ് ഈ ഗുഹാശൃംഖല ഔദ്യോഗികമായി അറിയപ്പെടുന്നത്. 1941 ജൂലൈ 1- നാണ് ദേശീയോദ്യാനം സ്ഥാപിതമായത്. 1981 ഒക്ടോബർ 27ന് ഈ പ്രദേശത്തിന് ലോകപൈതൃകകേന്ദ്ര പദവി ലഭിച്ചു. കൂടാതെ 1990 സെപ്റ്റംബർ 26ന് അന്താരാഷ്ട്ര സംരക്ഷിത ജൈവമണ്ഡലം(Biosphere Reserve) എന്ന് സ്ഥാനവും കരസ്ഥമായി. 52'830ഏക്കറോളം വിസ്തൃതമായ ഈ ഉദ്യാനത്തിന്റെ സിംഹഭാഗവും കെന്റകിയിലെ എഡ്മൊൺസൻ കൗണ്ടിയിലാണ് വ്യാപിച്ചിരിക്കുന്നത്. കൂടാതെ കുറച്ചു ഭാഗം ഹാട്ട്, ബാരെൻ എന്നീ കൗണ്ടികളിലും വ്യാപിച്ചിരിക്കുന്നു.
ഇന്ത്യാന വവ്വാൽ (Myotis sodalis), ചാര വവ്വാൽ (Myotis grisescens), ചെറു തവിട്ടൻ വവ്വാൽ (Myotis lucifugus), ബിഗ് ബ്രൗൺ വവ്വാൽ (Eptesicus fuscus), and the ഈസ്റ്റേർൺ പിപിസ്റ്റെറെൽ വവ്വാൽ (Pipistrellus subflavus) തുടങ്ങിയ ഇനം വവ്വാലുകളുടെ ആവാസകേന്ദ്രംകൂടിയാണ് ഇവിടം. പണ്ട്കാലത്ത് ഈ ഗുഹകളിൽ ലക്ഷക്കണക്കിന് വവ്വാലുകൾ ഉണ്ടായിരുന്നതായി കണക്കാക്കുന്നു. എന്നാൽ ഇന്ന് ഇവയുടെ എണ്ണത്തിൽ ഗണ്യമായ കുറവ് സംഭവിച്ചിട്ടുണ്ട്. വവ്വാലുകളെ കൂടാതെ അപൂർവ്വ ഇനം ഉരഗങ്ങളും, ഷഡ്പദങ്ങളും, മത്സ്യങ്ങളുമെല്ലാം ഈ ഗുഹാവ്യൂഹത്തിനുള്ളിൽ കണ്ടുവരുന്നു.
അവലംബം
വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
ചോറ്റാനിക്കര റോഡ് തീവണ്ടിനിലയം
ചോറ്റാനിക്കര റോഡ് റെയിൽവേ സ്റ്റേഷൻ (കോഡ്: കെ എഫ് ഇ) അഥവാ ചോറ്റാനിക്കര റോഡ് തീവണ്ടിനിലയം എറണാകുളം ജില്ല യിലെ ഒരു റെയിൽവേ സ്റ്റേഷൻആണ്. ഇന്ത്യൻ റെയിൽവേയുടെ, ദക്ഷിണ റെയിൽവേ സോണിനു,കീഴിൽ തിരുവനന്തപുരം റെയിൽവേ ഡിവിഷൻ  ആണ് ഈ നിലയം പരിപാലിക്കുന്നത്. കുറീക്കാട് പട്ടണത്തിലാണ് ഇത് സ്ഥിതിചെയ്യുന്നത്.
ഇതും കാണുക
• എറണാകുളം-കോട്ടയം-കയാംകുളം ലൈൻ   • കോട്ടയം റെയിൽ‌വേ സ്റ്റേഷൻ    • തിരുവല്ല റെയിൽ‌വേ സ്റ്റേഷൻ    • ചങ്കനാച്ചേരി റെയിൽ‌വേ സ്റ്റേഷൻ    • കയാംകുളം ജംഗ്ഷൻ റെയിൽവേ സ്റ്റേഷൻ
• എറണാകുളം ജംഗ്ഷൻ റെയിൽവേ സ്റ്റേഷൻ
ലിസ്റ്റ് എ ക്രിക്കറ്റ്
ക്രിക്കറ്റിലെ പരിമിത ഓവർ മത്സരങ്ങളുടെ ഒരു വകഭേദമാണ് ലിസ്റ്റ് എ ക്രിക്കറ്റ്. അന്താരാഷ്ട്ര ടെസ്റ്റ് മത്സരങ്ങളേക്കാൾ താഴ്ന്ന നിലയിലുള്ള ഒരു വകഭേദമായി ഫസ്റ്റ്-ക്ലാസ്സ് ക്രിക്കറ്റ് എന്നതുപോലെ അന്താരാഷ്ട്ര ഏകദിന മത്സരങ്ങളുടെ താഴ്ന്ന നിലയിലുള്ള ഒരു വകഭേദമാണ് ലിസ്റ്റ് എ ക്രിക്കറ്റ്. മിക്ക ക്രിക്കറ്റ് രാഷ്ട്രങ്ങളിലും ആഭ്യന്തര ലിസ്റ്റ് എ ക്രിക്കറ്റ് മത്സരങ്ങൾ കളിക്കുന്നുണ്ട്. പൊതുവേ 40 മുതൽ 60 ഓവർ വരെയുള്ള മത്സരങ്ങൾക്കാണ് സാധാണണ ലിസ്റ്റ് എ ക്രിക്കറ്റ് പദവിയുള്ളത്. 2006 മുതലാണ് ക്രിക്കറ്റിന്റെ ഈ ഘടനാരീതി നിലവിൽ വന്നത്.
അവലംബം
വർഗ്ഗം:ക്രിക്കറ്റിന്റെ വിവിധ രൂപങ്ങൾ
ക്രിൽ
'ക്രിൽ ഒരു ചെറു സമുദ്രജല ജീവിയാണ്. ഫൈലം ആർത്രൊപോഡയിൽ ക്രസ്റ്റേഷ്യൻ എന്ന കുടുംബത്തിലെ അംഗമാണ്. കാഴ്ചയിൽ ചെമ്മീൻ പൊലെയാണ് ഈ ജീവി. നോർവീജിയൻ ഭാഷയിലെ കുഞ്ഞു മീൻ എന്നർത്ഥമുള്ള ക്രിൽ എന്ന പദത്തിൽ നിന്നാണ് ഈ വാക്കിന്റെ ഉത്ഭവം. ഭക്ഷ്യശൃംഖലയിലെ ഒരു പ്രധാന കണ്ണിയാണ് ക്രില്ലുകൾ. അവ ഫൈറ്റൊപ്ലാംഗ്ടണുകളെയും സുവൊപ്ലാംഗ്ടണുകളെയും ഭക്ഷിക്കുന്നു.പെൻഗ്വിനു കളുടേയും നിരവധി വലിയ മീനുകളുടെയും പ്രിയപ്പെട്ട ആഹാരമാണ് ക്രില്ലുകൾ.
അവലംബം
വർഗ്ഗം:സമുദ്രജീവികൾ വർഗ്ഗം:ക്രസ്റ്റേഷ്യനുകൾ വർഗ്ഗം:ജൈവദീപ്തി പ്രകടിപ്പിക്കുന്ന ജന്തുക്കൾ
ഏഴുനിറങ്ങൾ.
എം.ഒ. ജോസഫ് നിർമ്മിച്ച് ജേസി സംവിധാനം ചെയ്ത് 1979 ൽ പുറത്തിറങ്ങിയ ഒരു മലയാളം ചലച്ചിത്രമാണ് ഏഴുനിറങ്ങൾ. ചിത്രത്തിൽ ജോസ്, വിധുബാല, സുകുമാരി, ശങ്കരാടി എന്നിവർ പ്രധാന കഥാപാത്രങ്ങളെ അവതരിപ്പിച്ചു. ജി ദേവരാജനാണ് ചിത്രത്തിലെ ഗാനങ്ങൾക്ക് സംഗീതം നൽകിയത്. ചിത്രത്തിലെ പി. ഭാസ്കരൻ രചിച്ച ഗാനങ്ങൾക്ക് ജി.ദേവരാജൻ ഈണം നൽകി.
ഗാനങ്ങൾ
പി. ഭാസ്‌കരൻ രചിച്ച വരികൾക്ക് ജി. ദേവരാജനാണ് സംഗീതം പകർന്നത്.
എം. വി. പത്മ ശ്രീവാസ്തവ
ഇന്ത്യൻ ന്യൂറോളജിസ്റ്റ്, മെഡിക്കൽ അക്കാദമിക്, എഴുത്തുകാരി എന്നീ നിലകളിൽ പ്രശസ്തയായ് ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ ന്യൂറോളജി പ്രൊഫസറാണ് മഡകസിര വസന്ത പത്മ ശ്രീവാസ്തവ (ജനനം: 1965). അപസ്മാരം, ഹൃദയാഘാതം എന്നിവ ബാധിച്ച രോഗികളെ സഹായിക്കുന്നതിനും ത്രോംബോളിസിസ് പ്രോഗ്രാം ഉൾപ്പെടെയുള്ള ഹൈപ്പർ‌ക്യൂട്ട് റിപ്പർ‌ഫ്യൂഷൻ തന്ത്രങ്ങൾ‌ ഉൾ‌പ്പെടുത്തുന്നതിനുമുള്ള ഒരു മെഡിക്കൽ സംരംഭമായ അക്യൂട്ട് സ്ട്രോക്ക് പ്രോഗ്രാമിന്റെ (കോഡ്-റെഡ്) മുൻഗാമി എന്ന നിലയിൽ അവർ പ്രശസ്തയാണ്. മെഡിക്കൽ സയൻസിന് നൽകിയ സംഭാവനകൾക്ക് 2016 ൽ നാലാമത്തെ പരമോന്നത ബഹുമതിയായ പത്മശ്രീ ഇന്ത്യാ സർക്കാർ നൽകി.
ജീവചരിത്രം
1965 ൽ ജനിച്ച പത്മ ശ്രീവാസ്തവ ന്യൂറോളജിയിൽ ബിരുദാനന്തര ബിരുദം നേടി. 1990 ൽ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്ന് ന്യൂറോളജിയിൽ ബിരുദാനന്തര ബിരുദം നേടി. മെഡിക്കൽ സയൻസിന് അവരുടെ പ്രധാന സംഭാവനകളിലൊന്നാണ് എയിംസിൽ കോഡ്-റെഡ് എന്ന പ്രോഗ്രാം ആരംഭിക്കുന്നത്, ഇത് ഹൈപ്പർ‌ക്യൂട്ട് റിപ്പർ‌ഫ്യൂഷൻ തന്ത്രങ്ങൾ‌ ഉൾ‌ക്കൊള്ളുന്നു, ഇത് ഇന്ത്യയിലെ പൊതുമേഖലയിൽ ആദ്യത്തേതാണെന്ന് റിപ്പോർട്ട്. എയിംസിൽ സമഗ്രമായ അപസ്മാരം പ്രോഗ്രാം സ്ഥാപിക്കുന്നതിലും അവർ സംഭാവന നൽകി. സ്ട്രോക്ക്, സെറിബ്രൽ പാൾസി എന്നിവയെക്കുറിച്ചുള്ള സർക്കാർ ധനസഹായത്തോടെയുള്ള ഗവേഷണങ്ങളിൽ ഏർപ്പെടുന്നു. ഇന്ത്യയിൽ നിന്നുള്ള സ്ട്രോക്ക് ഡാറ്റയ്ക്കുള്ള ത്രോംബോളിസിസിനായുള്ള സിറ്റ്സ്-ന്യൂ രജിസ്ട്രിയുമായും കരോലിൻസ്ക ഇൻസ്റ്റിറ്റ്യൂട്ടിനോടൊപ്പമുള്ള സിറ്റ്സ്-സിയേഴ്സ് രജിസ്ട്രിയുമായും അവരുടെ ദേശീയ കോർഡിനേറ്ററുമായി ബന്ധമുണ്ട്, കൂടാതെ ഇന്ത്യയ്ക്കുള്ള നാഷണൽ സ്ട്രോക്ക് നിരീക്ഷണ പ്രോഗ്രാം, നാഷണൽ സ്ട്രോക്ക് രജിസ്ട്രി, ഇന്ത്യയിലെ സാംക്രമികേതര രോഗങ്ങൾക്കായുള്ള ദേശീയ പ്രതിരോധ പരിപാടികളുടെയും നേതൃസ്ഥാനത്തുണ്ട്.
ശ്രീവാസ്തവ 2013–14 കാലയളവിൽ ഇന്ത്യൻ സ്ട്രോക്ക് അസോസിയേഷന്റെ ദേശീയ പ്രസിഡന്റായിരുന്നു. ഇന്തോ-യുഎസ് സയൻസ് ആൻഡ് ടെക്നോളജി ഫോറത്തിന്റെ (IUSSTF) ഓർഗനൈസിംഗ് കമ്മിറ്റിയിലെ മുൻ അംഗവും മസാച്ചുസെറ്റ്സ് ബോസ്റ്റൺ സർവകലാശാലയിലെ ന്യൂറോളജി വിഭാഗത്തിലെ വിസിറ്റിംഗ് പ്രൊഫസറുമാണ്. സയൻസ് ആൻഡ് ടെക്നോളജി മന്ത്രാലയം, ഇന്ത്യൻ കൗൺസിൽ ഓഫ് മെഡിക്കൽ റിസർച്ച് (ICMR), ബയോടെക്നോളജി വകുപ്പ് എന്നിവയുടെ പല ടാസ്‌ക് ഫോഴ്‌സുകളിലും ഇരിക്കുന്നു. കൂടാതെ നിരവധി മെഡിക്കൽ സ്ഥാപനങ്ങളിലെ ന്യൂറോളജിയെക്കുറിച്ചുള്ള ഉന്നത അക്കാദമിക് കോഴ്‌സുകളുടെ ബാഹ്യ പരീക്ഷകയുമാണ്. നാഷണൽ ബോർഡ് ഓഫ് എക്സാമിനേഷന്റെ ന്യൂറോളജി ഫോർ സ്പെഷ്യാലിറ്റി ബോർഡ് അംഗമാണ് അവർ, കൂടാതെ മെഡിക്കൽ സയൻസസ് ശ്രീചിത്ര തിരുനാൾ ഇൻസ്റ്റിറ്റ്യൂട്ട് ആൻഡ് ടെക്നോളജി, തിരുവനന്തപുരത്തിന്റെ ഇൻസ്റ്റിറ്റിയൂട്ട് ബോഡിയിലും അവർ അംഗമാണ്. സ്ട്രോക്ക് കെയറിലെ വിവാദങ്ങൾ (Controversies in stroke care) എന്ന ഒരു പുസ്തകം അവർ എഡിറ്റ് ചെയ്തിട്ടുണ്ട്, കൂടാതെ 200 ലധികം മെഡിക്കൽ പേപ്പറുകൾ, ലേഖനങ്ങൾ മറ്റുള്ളവർ പ്രസിദ്ധീകരിച്ച പുസ്തകങ്ങൾക്ക് അധ്യായങ്ങൾ സംഭാവന ചെയ്തിട്ടുണ്ട് കൂടാതെ പല ജേണലുകളുടെയും എഡിറ്റോറിയൽ ബോർഡുകളിൽ സേവനമനുഷ്ഠിച്ചിട്ടുണ്ട്. നാഷണൽ അക്കാദമി ഓഫ് മെഡിക്കൽ സയൻസസിന്റെ (NAMS) തിരഞ്ഞെടുക്കപ്പെട്ട ഫെലോ ആണ് അവിടെ ഒരു കൗൺസിൽ അംഗവുമാണ്. നാഷണൽ അക്കാദമി ഓഫ് സയൻസസ്, 2013 ൽ അവരെ അവരുടെ ഫെലോ ആയി തെരഞ്ഞെടുത്തു. അവർ മെഡിക്കൽ സയൻസ് നാഷണൽ അക്കാദമി ഓഫ് 2006-07 അചണ്ട ലക്ഷ്മീപതി ചരമപ്രസംഗം നടത്തി. ഇന്ത്യയുടെ ഫിസിഷ്യൻസ് ഓഫ് അസോസിയേഷൻ ഓഫ് കെ.എൽ. വിഗ്ഗു ചരമപ്രസംഗം നടത്തിയിട്ടുണ്ട്, കൂടാതെ NAMS -ന്റെ വിമല വീരമണി അവാർഡ് ലഭിച്ചിട്ടുണ്ട്. 2016 ൽ ഇന്ത്യാ സർക്കാർ അവർക്ക് പത്മശ്രീ ബഹുമതി നൽകി
അധിക വായനയ്ക്ക്
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1965-ൽ ജനിച്ചവർ
സേവാഗ്രാം ഗ്രാമകേന്ദ്രം
താഴേതട്ടിലെ വികസനം, എല്ലാവരുടെയും ക്ഷേമം, ഗ്രാമസ്വരാജ്‌ തുടങ്ങിയ ഗാന്ധിയൻ സങ്കല്‌പങ്ങൾ അക്ഷരാർഥത്തിൽ യാഥാർഥ്യമാക്കുന്നതിനാണ്‌ വാർധയിലെ ഗാന്ധി ആശ്രമത്തിലെ ഗ്രാമപഠന പരിശീലന സേവനകേന്ദ്രമായ സേവാഗ്രാമിന്റെ പേരിൽ കേരളത്തിലെ തദ്ദേശസ്വയംഭരണ സ്‌ഥാപനങ്ങളിലെ എല്ലാ വാർഡുകളിലും സേവാഗ്രാം ഗ്രാമകേന്ദ്രങ്ങൾ (വാർഡ്‌കേന്ദ്രം) തുടങ്ങാൻ 2014 ജൂൺ മാസത്തിൽ കേരളസർക്കാർ ഉത്തരവായി. 2015 ജനുവരി 26-ന് മുൻപ് എല്ലാ വാർഡുകളിലും സേവാഗ്രാം ഗ്രാമകേന്ദ്രങ്ങൾ തുടങ്ങണമെന്നാണ് സർക്കാർ ഉത്തരവിൽ.
ലക്ഷ്യം
ഓരോ ഗ്രാമപഞ്ചായത്ത് വാർഡുകളിലും സ്ഥാപിക്കുന്ന സേവാഗ്രാം ഗ്രാമകേന്ദ്രം ഗ്രാമസഭയുടെ ആസ്ഥാനമെന്ന നിലയിൽ വാർഡിൽ നടക്കുന്ന ഭരണ, വികസന, ക്ഷേമ, സേവന, സാംസ്കാരിക, സാമൂഹ്യ പ്രവർത്തനങ്ങൾ കൂട്ടായ ചർച്ചചെയ്യുന്നതിനും വിലയിരുത്തുന്നതിനും ക്രോഡീകരിക്കുന്നതിനും മോണിറ്റർ ചെയ്യുന്നതിനും അവ നടപ്പിലാക്കാൻ വാർഡ് വികസന സമിതിയെ സഹായിക്കുന്നതിനും വേണ്ടിയുള്ള വികേന്ദ്രീകരണ ഭരണ-സേവന കേന്ദ്രമായാണ് വിഭാവനം ചെയ്യപ്പെട്ടിരിക്കുന്നത്. വാർഡ് വികസന സമിതി കൂടാതെ കുടുംബശ്രീ എ.ഡി.എസ്, ജാഗ്രതാസമിതി, ആരോഗ്യശുചിത്വ സമിതി, പെയിൻ ആൻറ് പാലിയേറ്റീവ് കെയർ തുടങ്ങി പഞ്ചായത്തിന് കീഴിലുള്ള എല്ലാ വാർഡ്തല/ പ്രാദേശിക ജനകീയ സമിതികളുടെ ആസ്ഥാനമായിരിക്കും ഗ്രാമകേന്ദ്രം. വാർഡിലെ വികസനക്ഷേമ പ്രവർത്തനങ്ങൾ നിരീക്ഷിക്കുകയും ഏകോപിപ്പിക്കുകയും ചെയ്യുന്നതോടൊപ്പം വിവിധ സേവനങ്ങളുടെ എക്സ്റ്റൻഷൻ കേന്ദ്രവുമായും ഇത് പ്രവർത്തിക്കും. ഫീൽഡുതല ഉദ്യോഗസ്ഥരായ കൃഷി അസിസ്റ്റൻറ്, ഹെൽത്ത് ഇൻസ്പെക്ടർ, പബ്ലിക് ഹെൽത്ത് നഴ്സ്, ഗ്രാമസേവകൻ, ഐ.സി.ഡി.എസ് സൂപ്പർവൈസർ, സാക്ഷരാ പ്രേരക്, എസ്.സി/ എസ്.ടി പ്രമോട്ടർ, ഫിഷറീസ് ഇൻസ്പെക്ടർ, ലൈവ് സ്റ്റോക്ക് ഇൻസ്പെക്ടർ എന്നിവരുടെ വാർഡ് തല പ്രവർത്തന കേന്ദ്രമായിരിക്കണം ഗ്രാമകേന്ദ്രം. ചുരുക്കത്തിൽ പഞ്ചായത്തിൻറെ വാർഡുതല ഇൻഫർമേഷൻ സെൻററും ജനസേവന കേന്ദ്രവും ആയി മാറണം.
കെട്ടിടവും പ്രവർത്തനസമയവും
വാർഡിൽ പ്രവർത്തിക്കുന്ന പഞ്ചായത്തിൻറെ നിയന്ത്രണത്തിലുള്ള കെട്ടിടങ്ങൾ (അംഗൻവാടി, ഫാമിലി വെൽഫയർ സെൻറർ, കമ്മ്യൂണിറ്റി ഹാൾ, മറ്റു ഘടകസ്ഥാപനങ്ങൾ) ഇവയിലേതെങ്കിലും ഗ്രാമ കേന്ദ്രത്തിൻറെ ഓഫീസ് ആയി ഉപയോഗിക്കാവുന്നതാണ്. ഇങ്ങനെയുള്ള യാതൊരു സൌകര്യവും ലഭ്യമല്ലാത്ത വാർഡുകളിൽ 25 ച. മീറ്റർ തറ വിസ്തീർണ്ണമുള്ള എൽ.എസ്‌., ജി.ഡി.എൻജിനിയർ നിശ്‌ചയിക്കുന്ന വാടകയ്‌ക്ക് കെട്ടിടം ഉപയോഗിക്കാം. പ്രവർത്തനങ്ങൾക്ക്‌ തനതുഫണ്ട്‌ വികസനഫണ്ടിൽനിന്ന്‌ 50,000 രൂപ വകകൊള്ളിക്കേണ്ടതുമാണ്.
പ്രവർത്തനസമയം
ആഴ്ചയിൽ 5 ദിവസം ഉച്ചക്ക് ശേഷം 3 മുതൽ 7 മണി വരെയാണ് പ്രവർത്തന സമയം. സന്നദ്ധപ്രവർത്തനത്തിലൂടെയാണ് കേന്ദ്രം പ്രവർത്തിപ്പിക്കേണ്ടത്. മുഖ്യപ്രവർത്തന ചുമതല വാർഡ് മെന്പർക്കാണ്. അദ്ദേഹത്തെ സഹായിക്കാൻ പഞ്ചായത്തിന് കീഴിലുള്ള ഒരു ഉദ്യോഗസ്ഥനെ ഭരണസമിതി നിശ്ചയിച്ചുനൽകും.
പരിശീലനം
കേരള ഇൻസ്‌റ്റിറ്റ്യൂട്ട്‌ ഓഫ്‌ ലോക്കൽ അഡ്‌മിനിസ്‌ട്രേഷൻ (കില) നേതൃത്വത്തിൽ തദ്ദേശസ്വയംഭരണ സ്‌ഥാപനങ്ങളിലെ അംഗങ്ങൾക്കും ഉദ്യോഗസ്‌ഥർക്കും സന്നദ്ധ പ്രവർത്തകർക്കും സേവാഗ്രാം ഗ്രാമകേന്ദ്രവുമായി ബദ്ധപ്പെട്ട് പരിശീലനം കൊടുക്കുന്നുണ്ട്
അവലംബം
വർഗ്ഗം:കേരളത്തിലെ തദ്ദേശസ്വയംഭരണം
ഇനം
ശ്രീലങ്കൻ ആഭ്യന്തരയുദ്ധം പശ്ചാത്തലമാക്കി സന്തോഷ് ശിവൻ സംവിധാനം ചെയ്ത തമിഴ് ചലച്ചിത്രമാണ് ഇനം. ഇനമിന്റെ ഇംഗ്ലീഷ് പതിപ്പ് സിലോൺ എന്ന പേരിലാണ് പുറത്തിറങ്ങിയത്.
ഇതിവൃത്തം
ശ്രീലങ്കൻ വംശീയയുദ്ധം പശ്ചാത്തലമാക്കിയാണ് ഇനം ചിത്രീകരിച്ചിരിക്കുന്നത്. കടൽകടന്ന് അഭയാർത്ഥിയായി എത്തിയ രജിനിയെന്ന ഇരുപതുവയസ്സുകാരിയിലൂടെ, അനാഥാലയത്തിന്റെ ചുമരുകൾക്കുള്ളിൽ ജീവിതം തള്ളിനീക്കാൻ വിധിയ്ക്കപ്പെട്ട യുവത്വത്തിന്റെ കഥയാണ് ഈ സിനിമ അനാവരണം ചെയ്യുന്നത്.
പ്രതിഷേധം
ചിത്രത്തിനെതിരെ വൈകോയെ പോലുള്ള തീവ്ര തമിഴ് സംഘടനകൾ രംഗത്തത്തെത്തിയതിനെത്തുടർന്ന് ചിത്രം നിർമ്മാതാക്കളായ തിരുപ്പതി ബ്രദേഴ്സ് പിൻവലിച്ചു. ചിത്രത്തിൽ എൽ.ടി.ടി.ഇയെ കുറ്റപ്പെടുത്തുന്ന ഭാഗങ്ങളുണ്ടെന്നും ഇത് തമിഴ് വികാരം മുറിപ്പെടുത്തുമെന്നുമാണ് ആരോപണം. തമിഴ് സംഘടനകളുടെ ആവശ്യപ്രകാരം അഞ്ച് രംഗങ്ങൾ ചിത്രത്തിൽനിന്ന് നീക്കുകയും ചിലത് നിശ്ശബ്ദമാക്കുകയും ചെയ്ത ശേഷമാണ് വെള്ളിയാഴ്ച ചിത്രം തിയറ്ററുകളിലത്തിച്ചത്.
തെരഞ്ഞെടുപ്പിന്റെ പശ്ചാത്തലത്തിൽ ആശയകുഴപ്പങ്ങൾ ഇല്ലാതിരിക്കാൻ ചിത്രം പിൻവലിക്കുന്നെന്നാണ് നിർമ്മാതാക്കളുടെ വിശദീകരണം.
പുറം കണ്ണികൾ
വർഗ്ഗം:2014-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:ആവിഷ്കാര സ്വാതന്ത്ര്യം
കൊച്ചി ഹാർബർ ടെർമിനസ്
ഇന്ത്യയിലെ കേരള സംസ്ഥാനത്തെ കൊച്ചി നഗരത്തിലെ റെയിൽവേ സ്റ്റേഷനുകളിലൊന്നാണ് കൊച്ചി ഹാർബർ ടെർമിനസ് ( സിഎച്ച്ടിഎസ് ). വില്ലിംഗ്ഡൺ ദ്വീപിലാണ് ഇത് സ്ഥിതിചെയ്യുന്നത്.പോർട്ട് വടക്കൻ വിഭാഗത്തിൽ കാത്തുസൂക്ഷിക്കുന്ന വല്ലാർപാടം, ഒരു പ്രത്യേക റെയിൽ-റൂട്ടിൽ അനന്യമായ കണ്ടെയ്നർ സ്റ്റേഷൻ ആണ്) വില്ലിംഗ്‌ഡൺ ദ്വീപിൽ സ്ഥിതിചെയ്യുന്ന കൊച്ചി തുറമുഖത്തിന്റെ തെക്കൻ ഭാഗത്തേക്ക് റെയിൽ കണക്റ്റിവിറ്റി നൽകുന്ന പ്രധാന സ്റ്റേഷനാണ് കൊച്ചി ഹാർബർ ടെർമിനസ്. അതിനാൽ ഇത് പ്രധാനമായും കൊച്ചി തുറമുഖത്തിനകത്തും പുറത്തും ചരക്ക് ഗതാഗതം കൈകാര്യം ചെയ്യുന്നു. വല്ലാർപാടം കണ്ടെയ്നർ ടെർമിനസ് കമ്മീഷൻ ചെയ്തതിനുശേഷം കൊച്ചി ഹാർബർ ട്രെമിനസ് റെയിൽ‌വേ സ്റ്റേഷൻ ഉപയോഗത്തിലില്ല. സ്റ്റേഷൻ ഇപ്പോൾ പൂട്ടിയിരിക്കുകയാണ്,കൊച്ചിയിലെ സബർബൻ റെയിൽ ശൃംഖലകളുടെ നവീകരണത്തിലാണ് ഈ സ്റ്റേഷൻ. എറണാകുളം ജംഗ്ഷനിൽ നിന്ന് ഈ സ്റ്റേഷനിലേക്കുള്ള എല്ലാ ട്രെയിനുകളും 2013 ൽ നിർത്തി..
സ്ഥാനം
നഗരത്തിന് പുറത്തുള്ളവർക്ക് എത്തിച്ചേരാൻ പ്രയാസമാണ് കാരണം കൊച്ചിയിലെ വില്ലിംഗ്ഡൺ ദ്വീപിലെ ബ്രിസ്റ്റോ റോഡിലാണ് കൊച്ചി ഹാർബർ ടെർമിനസ് സ്ഥിതി ചെയ്യുന്നത്. കൊച്ചിയിലെ വില്ലിംഗ്ഡൺ ദ്വീപിലേക്ക് പ്രവേശിക്കാനുള്ള എളുപ്പവഴിയാണ് ഈ സ്റ്റേഷൻ,.
ചരിത്രം
റെയിൽ‌വേ ലൈനില്ലാതെ ഒരു തുറമുഖം ഒരിക്കലും പൂർത്തിയാകില്ല. കൊച്ചി ഹാർബർ ടെർമിനസ് റെയിൽവേ സ്റ്റേഷൻ പ്രധാനമായും കൊച്ചി ഹാർബറിൽ നിന്നുള്ള ചരക്ക് കൈകാര്യം ചെയ്യുന്നതിനാണ് നിർമ്മിച്ചത്. നേരത്തെ എറണാകുളം ടെർമിനസ് വരെ മാത്രമാണ് ട്രെയിനുകൾ വന്നത്. സ്റ്റേഷനിൽനിന്ന് ഷോറണൂരിലേക്ക് ഒരു മീറ്റർ ഗേജ് ലൈനുണ്ടായിരുന്നു. ഇത് ഇന്ത്യയുടെ മറ്റ് ഭാഗങ്ങളുമായി ബന്ധിപ്പിക്കുന്നതിന് ബ്രോഡ് ഗേജിലേക്ക് പരിവർത്തനം ചെയ്യേണ്ടതുണ്ട്. പുതിയ ബ്രോഡ് ഗേജ് ലൈൻ എറണാകുളം വഴി വില്ലിംഗ്ഡൺ ദ്വീപിലേക്ക് പോകും. നിരവധി വ്യത്യസ്ത റൂട്ടുകൾ പഠിക്കുകയും പുതിയ സ്റ്റേഷനുകൾ ആസൂത്രണം ചെയ്യുകയും വഴിയിൽ നിർമ്മിക്കുകയും ചെയ്തു. എറണാകുളം ടൗൺ, എറണാകുളം ജെങ്ഷൻ, പെരുമാമാനൂർ (നിലവിലില്ല), മട്ടാഞ്ചേരി ഹാൾട്ട്, ഒടുവിൽ കൊച്ചി ഹാർബർ ടെർമിനസ് എന്നിവയായിരുന്നു അവ. യാത്രക്കാരുടെ ഗതാഗതത്തേക്കാൾ കൂടുതൽ ചരക്ക് ഗതാഗതം പ്രതീക്ഷിച്ചിരുന്നു. വില്ലിംഗ്ഡൺ ദ്വീപിനെ പ്രധാന ഭൂപ്രദേശവുമായി ബന്ധിപ്പിക്കുന്നതിന് കൂറ്റൻ വെൻഡുരുത്തി പാലം നിർമ്മിക്കേണ്ടതുണ്ട്. വെമ്പനാട് തടാകത്തിന് കുറുകെയുള്ള റോഡ് പാലം അനുവദിക്കുകയും എഞ്ചിനീയർമാർ റോഡ് പാലത്തിനൊപ്പം ഒരു റെയിൽ പാലത്തിനുള്ള പദ്ധതി സമർപ്പിക്കുകയും 1936 ൽ ഇത് അംഗീകരിക്കുകയും ചെയ്തു. നിർമ്മാണ ജോലികൾ ഉടൻ ആരംഭിക്കുകയും 1938 ൽ പൂർത്തീകരിക്കുകയും ചെയ്തു.